Tutup Pintu Tandas Dalam Bilik! Bukan Sahaja Tak Patuh Syariah, Tapi Ada Sebab Lain Disebaliknya.

Sekarang ni boleh dikatakan semua rumah akan ada satu bilik yang ada tandas kan? Dan semestinya terletak dalam bilik utama. Betul tak?

Kalau ikutkan, untung siapa yang duduk di bilik ada tandas tu, bukan sahaja tak perlu berebut dengan orang lain, malah lebih privasi orang kata.

Tandas dalam bilik tidur tidak patuh syariah?

Sebenarnya memang kurang elok tandas berada dalam rumah. Kerana tandas adalah tempat tinggal jin dan syaitan. Apatah lagi dalam bilik tidur.

Apabila Nabi SAW ingin memasuki tandas pula, baginda bersabda: “Ya Allah, aku berlindung kepada-Mu daripada syaitan lelaki dan syaitan wanita”. Riwayat al-Bukhari, no. Hadith 139

Bayangkan rumah sekarang banyak tandas bersatu dengan bilik tidur. Tatkala pintu tandas terbuka, maka jin dan syaitan boleh terus masuk ke dalam bilik-bilik tidur kita. Buka pintu tandas terus mengadap katil beradu. Mana tidaknya selalu suami isteri bergaduh di dalam bilik tidur sendiri!

Pernah saya menghadiri satu majlis perkahwinan. Kemudian saya masuk ke dalam bilik master tuan rumah untuk menumpang tandas. Di bilik tersebut ada seorang makcik yang sudah lanjut usia. Dia sedang berehat di katil dalam bilik tersebut.

Sebaik saya keluar dari tandas, makcik ini bersuara : ” Tutup pintu bilik air itu cepat-cepat”
Dan setiap kali orang masuk ke tandas, makcik ini akan bersuara “Tutup pintu tu! Kenapa dibiarkan terbuka. Syaitan masuk bilik ni nanti”

Kesian makcik ini yang dalam keadaan penat dan lemah, terpaksa baring di katil mengadap pintu tandas.

Adakah benar terbukanya pintu tandas itu membenarkan jin dan syaitan masuk ke ruang dalam rumah kita?

Ya, benar. Namun ada caranya untuk menghalang mereka terus masuk mencemari kita sekeluarga.

Tutup pintu dengan menyebut nama Allah swt

Rasullullah ada memberitahu kita bahawa Jin tidak boleh membuka pintu-pintu yang ditutup dengan menyebut nama Allah.

1) “Tutuplah pintu-pintu serta tutuplah bekas makanan dan minum kalian.”
(HR. Bukhori 5624)
2) “Apabila kegelapan malam menjelma atau apabila sudah lewat petang, maka tahanlah anak-anak kamu. Ini kerana, pada waktu itu syaitan berkeliaran. Apabila telah berlalu beberapa ketika daripada malam, biarkanlah mereka dan tutuplah pintu-pintu serta sebutlah nama Allah kerana syaitan tidak akan membuka pintu yang tertutup.” Riwayat al-Bukhari (3304) dan Muslim (2012)

Maka jika benar tandas ada dalam bilik tidur dan di dalam rumahmu, sentiasalah tutup pintu dengan menyebut nama Allah swt.

Orang tua kita dahulu sudah lebih tahu. Sebab itu rumah orang dulu-dulu tandas diasingkan dari rumah ibu. Rumahtangga mereka pun aman damai selalu. Maghrib saja semua tutup tingkap dan pintu.

Tempoh hari doktor O&G saya sempat bertanya masa saya sedang buat checkup dengannya selepas tahu saya terlambat sebab menghadirkan diri ke konti radio untuk kupas topik rumah patuh syariah. Tanyanya : “I tengah hendak renovate rumah. I nak tanya ni, betul ke kita tidak boleh buat tandas dalam bilik?”

Lalu saya kongsikan kisah bahana tandas dalam bilik seperti di atas.

“Jadi, macam mana kita nak design tandas dalam bilik? Sebab i rasa perlu tandas dalam bilik atas faktor mudah penjagaan aurat“.

“Boleh. Kena kreatif sikitlah dokter. Kalau baru nak bina boleh kita siap rancang reka kedudukan bilik air tersebut. Mungkin ada tembok pemisah bilik dan bilik air macam di tandas r&r tu. Nak masuk bilik air kena pusing tembok tu dulu. Sebelum nak ke bilik air tu adalah taman mini ke”

Seronok dokter bila kita bagi idea.

Hendak design rumah ini lebih seronok dan selesa bila kita tahu sunnah dan makna disebaliknya.

Khairunnisa Hamzah
Senibina kehidupan di rumah


Ubat Cacing Bukan Untuk Kanak-Kanak Aje Tapi Orang Dewasa. Rupanya Ini Sebab Kena Peduli.

Jangan ingat ubat cacing untuk kanak-kanak aje tap sebenarnya ia juga keperluan bagi orang dewasa.

Fakta yang semua perlu tahu adalah orang dewasa tidak terlepas daripada terkena jangkitan cacing.

Bagi orang dewasa pula, jika mereka tidak dirawat, mereka boleh menyebarkannya kepada individu yang lain melalui sentuhan atau suapan makanan.

Cara mengelakkan simptom ini daripada menjadi teruk adalah dengan melakukan pembasmian cacing menggunakan ubat yang kebiasaannya boleh dibeli di farmasi

KEPENTINGAN UBAT CACING
Pengambilan ubat cacing ni di syorkan bermula dari kanak-kanak yang berumur setahun keatas.

Pengambilan sekali dalam tempoh 6 bulan, atau setahun sekali . Tapi bukan setakat budak-budak je tau yang digalakkan ambil ubat cacing ni, kita yang dah dewasa ni pun perlu sebenarnya ambil ubat cacing ni.

Tanda-tanda kecacingan:-
* Keluar cacing daripada lubang najis, atau nampak cacing pada najis
* Alahan kulit yang teruk – bengkak atau ruam & gatal terutama pada waktu malam
* Gatal sekitar lubang najis (dubur)
* Alahan terhadap makanan
* Sakit perut – cirit-birit, kembung, sembelit
* Anemia – kurang darah (ada cacing yang menghisap darah)
* Keletihan luar biasa – lesu, kurang tumpuan, kemurungan, gelisah, demam
* Tiada selera makan, pucat,
* Kurang berat badan walaupun selera makan ada
* Mengetap gigi ketika tidur malam (grinding of the teeth at night)
* Kedutan dan lingkaran hitam pada kelopak mata
* Hiperaktif
* Sakit kepala
* Sensitif terhadap cahaya
* Gusi & hidung berdarah
* Batuk-batuk teruk yang berpanjangan, batuk berdarah, asthma (cacing di paru-paru)

Tidak semua jangkitan cacing itu merbahaya tetapi rawatan serta pencegahan awal harus dipertimbangkandemi kesihatan & kualiti hidup.

Apa yang anda perlu buat :-
1. Jumpa doktor untuk mengambil ubat cacing
2. Semua ahli keluarga juga harus memakan ubat cacing ini termasuk ibu dan ayah
3. Potong kuku pendek
4. Basuh sayur-sayuran bersih, masak betul-betul terutama daging
5. Pakai kasut atau selipar ketika keluar rumah
6. Sekiranya ada haiwan peliharaan seperti kucing, periksa juga tapak kaki dan badan mereka
7. Amalkan membasuh tangan (anda dan anak anda), sebelum dan selepas makan.
8. Juga cuci tangan dengan sebersih-bersihnya selepas membuang air besar
9. Kerapkan membersih badan dan mencuci dubur untuk menghilangkan telur cacing yang ada.


Keranah Anak Macam-Macam, Ibu Buat 5 Perkara Ini Elak Rasa Tertekan Supaya Hati Lebih Tenang.

Seorang ibu tugasnya sangat berat. Apatah lagi mempunyai anak yang ramai dan pelbagai cabaran untuk membesarkan anak.

Karenah anak kadang kala menguji kesabaran. Namun ibu tetap tabah demi memastikan anak membesar dengan penuh kasih sayang.

Namun, ibu tetap manusia biasa. Punya emosi yang kadang kala mula rasa tertekan.

Ikuti selanjutnya pesanan beliau.

Ibu kena kawal emosi

Kadang ibu-ibu ni tak sengaja termarah anak. Bukan suka-suka tapi tak mampu nak kawal emosi bila kerap di henyak-henyak emosinya.

Sebab tu la untuk bebas dari belenggu emosi ni kita kena belajar untuk “Let it go” segala emosi jahat ni.

– rasa marah
– rasa geram
– rasa sakit hati
– rasa tawar hati
– rasa susah hati
– rasa stress
– rasa sedih
– rasa kecewa
– rasa annoying
– rasa putus asa

Ini semua kena di Let it go baru la fizikal, minda dan emosi kita boleh kembali segar seperti biasa.
Kalau tak di Let it go, sampai bila-bila diri akan sentiasa rasa tegang dan susah nak jadi optimis.

Itu la yang nampak anak lasak sikit pun dah boleh trigger rasa annoying. Aduh..
Nak Let it go emosi jahat :

1 – Jangan nafi
Jangan sesekali nafi ada emosi tersebut. Kalau marah ngaku, kalau geram ngaku, kalau stress, sedih, kecil hati, sakit hati sekalipun ngaku. Ngaku dengan diri sendiri.
Selagi kita tak ngaku dan terima emosi tersebut selagi itu la kita susah nak lepas ia pergi ( Let it go )

2 – Buat self-care berkala
Badan kita ni ada limit. Tenaga ada limit, cukup masa mesti rasa penat dan mengantuk. Sama juga dengan emosi, ada limit. Kita sedar atau tak je.
Self-care ni sama macam tidur. Kalau tidur buat badan kita segar dan bertenaga, self-care ni buat emosi kita segar dan bertenaga.

3 – Tulis diari atau journal
Menulis ni adalah satu kaedah terapi emosi yang berkesan sejak zaman nenek moyang kita lagi tau. Ada masalah apa pun tulis, luah semuanya dalam penulisan.
Kadang-kadang apa yang kita rasa dan fikir di kepala ni akan jadi makin kurang nonsenses lepas kita tulis. Serius!

4 – Praktis duduk diam
Ambil masa sehari 5-10 minit duduk jangan buat apa-apa. Lepas solat boleh, atau nak duduk luar rumah tengak langit pun boleh.
Kaedahnya adalah kita berhenti dari buat apa-apa, fikir apa-apa dan rasa apa-apa. Totally empty, kosong. Masa tu pasti kita akan lebih kenal dan faham kondisi diri kita.

5 – Meluah
Ini paling mudah buat tapi paling susah nak dapat peluang. Nak meluah kena cari orang yang sudi mendengar dan merasa luahan hati kita. Kalau yang tukang dengar tu pun tak sabar dan cepat melenting susah lahai..

Trik kat sini ialah apa sahaja yang berada di hati, kita keluarkan ( check out ) dengan kata-kata.
Cuba la 5 cara ni dulu mana tahu dapat membantu.
Kongsikan dengan orang lain juga tips ini agar dapat membantu mereka juga.


Cantik Dengan 5 Bahan Je, Wajib Buat Sebelum Raya!

Lebih kurang seminggu lagi semua umat Islam akan menyambut lebaran. Selain berpakaian serba baru dan cantik, penjagaan diri dan muka kenalah sama cantik. Barulah penampilan di pagi raya jadi sempurna dan kebabom.

Nak cantik dalam masa yang pantas bukan mudah namun masih tak terlambat rasanya jika anda nak sental wajah jadi putih bersih dan cantik jelita menjelang pagi raya. Bagaimana? Dalam masa tidak sampai seminggu ini cuba amalkan petua ini dan lihat hasilnya.

Penggunaan bahan-bahan sedia ada terutama daripada dapur rumah anda adalah cara terbaik mencantikkan kulit wajah. Bukan hanya cerah, bersih dan bebas jerawat bahkan kulit wajah tampil licin dan gebu. Bagaimana caranya?

Beras Dan Yogut

Beras dan yogut pastinya sentiasa ada dalam dapur kita bukan? Dua bahan ini antara bahan yang pantas dalam mencerahkan kulit wajah. Caranya mudah sahaja. Selepas beras di basuh bersih, kisarkan bersama yogut asli hingga sebati. Kemudian sapukan ke wajah membentuk masker selama 30 minit. Biarkan hingga kering. Apabila kering, sentallah kulit dengan lembut seperti scrub muka. Selain menanggalkan sel kulit mati, masker ini juga dapat melembutkan kulit wajah. Jadi kena cuba setiap malam sebelum menjelang raya. Mesti!

Skrub Kunyit

Yang ini pula menggunakan kunyit sebagai asas utama dalam mencantikkan wajah. Skrub kunyit boleh diaplikasikan di wajah untuk mendapatkan hasil kulit yang lebih cerah dan mulus. Ambil kunyit hidup bersama garam serta sedikit beras dan kisarkan hingga lumat. Kemudian sapukan ke seluruh wajah seperti memakai masker. Sama seperti skrub yogut, biarkan kering seketika dan gosok lembut kulit wajah. Bukan hanya cerah malah bintik-bintik hitam dan jeragat juga boleh ditanggalkan.

Soda bikarbonat Rawat Wajah Berjerawat

Jerawat menjelang hari raya pasti buat mood menjunam ke bawah. Lagi-lagi kalau nak berhari raya di rumah mertua juga bersama insan tersayang. Jerawat yang kekal di wajah buat rasa tak selesa bersalaman dengan tetamu yang berkunjung. Usah cemas, cuba petua ini. Ambil dua sudu makan soda bikarbonat dan bancuh dengan sedikit air hingga sebati. Sapukan pada jerawat dan biarkan mengering. Apabila kering barulah di bilas seperti biasa.

Air Campuran Timun

Cubalah minum air yang dicampur dengan timun. Kisar sendiri timun bersama air secukupnya dan minumlah setiap hari. Selain tubuh rasa lebih segar, amalan minum air ini juga banyak khasitnya untuk tubuh.

Air Detoks

Setiap malam pastikan anda menyediakan sebekas air detoks yang mengandungi lemon dan buah-buahan sitrus lain. Buang toksid dalam badam ketika tempoh ini dan lihatlah hasilnya. Anda cantik luar dan dalam.


“Hope She Is Safe. May Allah Protect You.”-Datin Seri Normala Titip Doa

Misteri kehilangan bekas personaliti televisyen Zalina Azman kian menjadi tanda tanya dan turut menyebabkan orang ramai bimbang dengan keadaannya.

Berita yang mengejutkan ini turut terpanggil Datin Seri Normala Samsudin memohon doa dan pengharapan agar rakan sejawatnya itu berada di dalam keadaan yang selamat.

“Hope she is safe. May Allah protect you. Grant you strength and we do care and doa.  #tv3colleagues,” tulis Normala menerusi Insta Stories, hari ini.

Manakala meninjau di Instagram Datuk Aznil Nawawi turut berkongsi harapan yang sama agar Zalina segera ditemui. Bahkan meminta mana-mana individu yang mempunyai maklumat segera menghubungi pihak berkuasa.

Terdahulu Ketua Polis Daerah Shah Alam, ACP Mohd Iqbal Ibrahim dalam satu kenyataan hari ini berkata pihaknya menerima laporan daripada anak lelakinya, Mikhael Norman, 33 berkenaan kehilangan ibunya pada 29 Nov tahun lepas.

Katanya polis membuat hebahan kepada orang awam untuk membantu siasatan dengan ciri-ciri mangsa adalah berketinggian 158 sm, berat 60kg, berkulit hitam manis dan berbadan kurus.

Orang ramai boleh menghubungi Pegawai Penyiasat Kes Sarjan Sabturia Lorong atau Balai Polis Seksyen 6 Shah Alam di talian 03-55194622 jika mempunyai maklumat.

Sumber : Ig Normalasamsudinofficial , Ig Aznilnawawi & Bernama

Jika berminat boleh juga sertai event lawatan ke Escape secara virtual pada 6 Ogos ini. Bukan itu sahaja, malah lagi aktiviti menatik menanti anda. Jadi jangan lepaslan peluang segera hubungi nombor yang terdapat di dalam poster di bawah.


Hanya Guna Pelekat Putih Dan Wallpaper Buat Wainscoting. Kreatif Dan Jimat!

Kini dekorasi rumah menggunakan wainscoting menjadi pilihan ramai. Dekorasi konsep ini memberi impak rumah kemas dan mewah.

Namun kos pembuatan wainscoting menggunakan kayu memerlukan bajet yang agak mahal.

Bagaimana pun, melalui beberapa perkongsian ada yang menggunakan wainscoting mengunakan bahan yang murah. Antaranya menggunakan tape putih (pelekat putih) atau wallpaper. Menarik idea ini untuk dicuba. Jom tengok!

Siapa stay rumah sewa atau kuaters macam sis ni nak buat wainscoting jimat bleh try diy sendiri buat macam saya ni.

Guna tape putih je bajet RM2.10 saja dapat 3 gulung tape.

Heheh ukur betul-betul yer. Nanti duduk rumah sendiri baru kita guna kayu @ plastik khas utk wainscoting. Duduk kuaters ni jimat-jimat dulu.

Dalam pada itu, menerusi perkongsian puan Bonda Anna menggunakan wall paper untuk dijadikan ala wainscoting.

Menarik idea kreatif ini. Jimat dan mudah!

Kredit: Syazwanny Bukhari dan Bonda Anna


Bahan Ini Mudahkan Ibu-Ibu Bersihkan Tandas Dengan Cepat & Mudah. Tak Perlu Penat Menyental Lagi!

Kebanyakan orang sering mengabaikan kebersihan bilik mandi atau tandas kononnya ruang yang tidak penting. Tetapi sebenarnya, bilik mandi adalah cerminan peribadi terhadap empunya rumah sama ada pembersih atau tidak.

Bayangkan jika ada tetamu datang ke rumah dan ingin menggunakan tandas atau bilik air di rumah. Pasti anda malu bila dikatakan tidak menitikberatkan soal kebersihan dan dilabel sebagai seorang yang pengotor.

Elakkan masalah ini, jom belajar cara mudah untuk hilangkan kotoran degil dalam bilik air dan tandas. Sedikit sahaja masa yang diperlukan bagi memastikan bilik air dan tandas anda sentiasa bersih dan selesa.

Bahan yang diperlukan

160gm baking soda

60 ml jus lemon

1/2 tbsp Cuka

1tbsp Hidrogen peroksida

15-20 titik wangi-wangian

Cara-Cara

Campurkan baking soda dan jus lemon ke dalam bekas.
Dalam bekas lain campurkan hidrogen peroksida dan cuka.
Masukkan campuran hidrogen tadi ke dalam campuran baking soda sikit demi sedikit.
Tambahkan pewangi pilihan anda ke dalam campuran tadi.
Bentukkan campuran tadi secara bulat dan susun atas kertas kering.
Biarkan kering selama 4 jam sebelum digunakan.
Simpan dalam bekas kedap udara dan gunakan bila perlu.

Tip tandas sentiasa bersih dan wangi

Luangkan kira-kira 5 minit setiap hari sebelum mandi untuk mencuci bilik air dan tandas di rumah anda.
Letakkan sahaja sedikit cecair pencuci ke atas span dan gosok dinding, sinki dan lantai bilik air.
Gunakan berus untuk membersihkan mangkuk tandas.
Gunakan bahan peluntur untuk membersihkan jubin tandas yang berlumut. Tuang bahan peluntur yang telah dicampur dengan sedikit air ke atas lantai. Berus dan biarkan selama sejam sebelum bersihkan dengan air.
Gosok segala kotoran dari sinki dan mangkuk tandas sekurang-kurangnya seminggu sekali atau dua minggu sekali. Gunakan berus ketika menggosok dinding dan lantai tandas dan bilik air.
Gantungkan pewangi yang sesuai di dalam tandas untuk menyingkirkan bau yang kurang menyenangkan.

Panduan Menghias Bilik Mandi

Sediakan rak untuk meletakkan ubat gigi, berus gigi, syampu dan sabun.
Pasang cermin muka di dinding bilik air.
Sediakan penyangkut untuk menggantung tuala dan pakaian
Hias dinding dengan bunga plastik atau daun hijau untuk menyerikan lagi ruang bilik air.

Petua Membersihkan Mangkuk Tandas Yang Kotor Dan Berkerak

Tuang cuka ke dalam mangkuk tandas dan biarkan untuk beberapa jam.
Gosok mangkuk tandas menggunakan berus.
Selepas kesemua kotoran berjaya ditanggalkan, siram dengan air bersih.
Selain daripada cuka, boleh gunakan satu tin air coke. Cara pembersihan adalah sama.
Petua Bersihkan Kotoran Degil Pada Lantai

Ambil kapur sirih dan campurkan dengan air.
Tuangkan campuran itu ke lantai dan biarkan selama beberapa minit.
Selepas itu cuci menggunakan pencuci lantai.
Ulangi proses ini sehingga lantai bilik air benar-benar bersih.


Mufti Wilayah Persekutuan Bukan Calang-Calang. Patutlah Jadi Perhatian Ramai.

Siapa sangka, Mufti Wilayah Persekutuan, Datuk Seri Dr Zulkifli Mohamad Al-Bakri dilantik menjadi Menteri di Jabatan Perdana Menteri (Hal Ehwal Agama) yang akan dilantik sebagai senator manakala timbalannya pula ialah Ahmad Marzuki Shaary.

Beliau adalah seorang yang tegas menyuarakan kata-kata nasihat dan tetap dengan pendiriannya.

Malah tutur kata yg hanya berlandaskan alquran dan hadis.

Malah pelantikkannya, ramai netizen melahirkan rasa syukur atas perlantikan ahli agama ini.

BIODATA

Dato’ Seri Dr. Haji Zulkifli Mohamad Al-Bakri, dan pasangannya adalah Datin Seri Dr. Shereen binti Mohd Yunos dikurniakan lima orang anak.

Menurut wikipedia, Beliau dilahirkan di Kampung Gong Pauh, Kemaman, Terengganu pada 16 Januari 1969 dan bersekolah di Sekolah Kebangsaan Rengas Bekah, Kuala Terengganu (1976-1981). Kemudian beliau menyambung pelajarannya di Sekolah Menengah Agama Sultan Zainal Abidin (SMASZA), Ladang, Kuala Terengganu (1982-1984) sebelum meneruskan pengajiannya dalam peringkat Thanawi di Sekolah Menengah Agama (Atas) Sultan Zainal Abidin (SMAASZA), Batu Buruk, Kuala Terengganu (1985-1988). Seterusnya, Datuk Dr. Zulkifli menyambung pula pengajiannya di peringkat Sarjana Muda Syariah di Universiti Islam Madinah (1989-1993). Tidak hanya berhenti setakat itu, beliau menyambung pula pengajiannya di peringkat Sarjana Syariah di Universiti al-Ulum al-Islamiah wa al-Arabiah di Damsyik, Syria (1994-1997) di bawah seliaan Syeikh Prof. Dr. Mustafa al-Khin. Pengajian peringkat Doktor Falsafah (Ph.D) pula diambil di Pusat Pengajian Ilmu Kemanusiaan (School of Humanities), Universiti Sains Malaysia (2002-2004) di bawah seliaan Prof. Dr. Radzi Othman. Tajuk kajiannya adalah Institusi Mufti Dan Fatwa: Satu Analisa Terhadap Enakmen Dan Beberapa Fatwa Pilihan Negeri Sembilan .

ILMU YANG DIMANFAAT

Kehidupan beliau semasa menyambung pengajian di Madinah dan Syria dimanfaatkan secara keseluruhannya untuk mempelajari ilmu-ilmu secara formal mahupun tidak formal. Selain kelas-kelas formal di Universiti, beliau juga giat mengikuti pengajian para ulama’ tersohor di sana secara sistem talaqqi. Antara gurunya adalah Syeikh Muhammad Ali al-Thani (Imam Masjid Nabawi, Syeikh Abd al-Muhsin bin Hamad al-Abbad,Syeikh Rusdi Bin Salim Qalam (Imam Masjid Abdullah Bin Rawahah, Damsyik, Syria) dan Syeikh Dr. Muhammad al-Mukhtar bin Muhammad al-Amin Al-Shanqiti, (Mantan Pensyarah Universiti Islam Madinah dan Lajnah Kibar Ulama’ Saudi).

ANTARA ANUGERAH

Anak kelahiran Kuala Terengganu ini turut terlibat dengan lebih 200 pembentangan kertas kerja dan seminar kebangsaan dan antarabangsa, di pelbagai seminar dan forum telah mendapat banyak anugerah yang menjurus kepada Islamik. Antaranya

Anugerah Tokoh Penulis Islam: Sempena Pesta Buku Antarabangsa Kelantan Kali Kedua. 2010.
Anugerah Tokoh Maulidur Rasul Peringkat Wilayah Persekutuan 1433H/ 2012M.
Anugerah Tokoh Ilmuan Negeri Selangor, 1433 H/2012M. Masjid Sultan Salehudin Abdul Aziz Shah, Shah Alam.
Anugerah Tokoh Maal Hijrah 1435H Peringkat Negeri Terengganu. Dewan Besar, Wisma Darul Iman, Kuala Terengganu, Terengganu, November 2013.
PENULISAN

Datuk Dr. Zulkifli banyak menghasilkan penulisan, penterjemahan serta aktif dalam membentangkan kertas kerja sama ada di peringkat negeri, kebangsaan dan antarabangsa,. Beliau juga pernah menjadi penulis tamu di Jabatan Kemajuan Islam Malaysia (JAKIM) dan menulis di ruangan akhbar. Antara penulisannya menyentuh mengenai cara hidup Islam, soal jawab solat dan terbaru mengenai wabak COVID-19.

Nyata bukan calang-calang orangnya!

Malah penularan wabak COVID-19, beliua juga turut memberikan pendapatnya tersendiri.

Berikut perkongsiannya.

SALAH SATU CARA MENGHILANGKAN WABAK

Dalam perjalanan menuju ke Pejabat Mufti Wilayah Persekutuan pagi ini, saya terbaca nukilan Syeikh Muhammad al-Hassan Walad al-Dedew al-Syanqiti. Beliau menyebut pendapat Imam Ibn Kathir:

“Pada tahun 478H, telah berlaku wabak, penyakit demam dan taun di Iraq, Hijaz dan Syam. Telah mati banyak binatang buas di pedalaman. Banyak binatang ternakan juga mati. Angin yg hitam datang ke kampung, menyebabkan banyak daun pokok gugur. Ia turut membawa panik dan ketakutan.

Khlaifa alMuqtadi bi Amrillah memerintahkan supaya dilaksanakan amar maruf nahi munkar. Alat-alat yang melalaikan (lagha) dipecahkan. Akhirnya taun dan wabak berlalu pergi. (Lihat al-Bidayah wa al-Nihayah, 16/93)

Justeru, marilah sama mentaati Allah dan menjarakkan diri daripada sebarang maksiat. Kita istighfar dan munajat kepada-Nya. Semoga wabak COVID-19 juga berlalu pergi. Amin.


Minum Jus Ini Jika Ibu-Ibu Nak Kuatkan Otot Lepas Bersalin. Yang Nak Turunkan Berat Badan Patut Cuba!

Bentuk dan warna seakan-akan sama dengan daun sup dan ketumbar sering menyebabkan ramai terkeliru. Tetapi sebenarnya ketiganya berbeza. Pokok Pasli (Petroselinum crispum) merupakan sejenis pokok herba dwi tahunan yang daunnya biasa juga digunakan sebagai rempah. Tidak sekadar digunakan dalam makanan, daun Pasli mempunyai banyak khasiat lain.

Daun pasli kaya dengan vitamin dan zat galian seperti kalsium, magnesium dan klorofil. Daun pasli yang diramas dengan air dapat bertindak sebagai tonik bagi menjaga kesihatan rambut. Air ramasan ini juga bertindak melawaskan kencing dan menurunkan tekanan darah.

Selain itu, Pasli juga dapat meredakan penyakit sengal-sengal tulang, membantu pencernaan makanan dan menguatkan semula otot-otot rahim selepas melahirkan anak.

Terbaru! Seorang wanita di Bosnia telah membuktikan manfaat lain daun pasli ini, iaitu mampu menurunkan berat badan dalam tempoh yang singkat. Wanita tersebut minum ramuan daun Pasli selama dua hari. Tanpa disangka-sangka, minuman daun pasli ini membantu menurunkan berat badannya sebanyak lima kg, dari 75 kg menjadi 70 kg, hanya dalam dua hari saja!

Caranya cukup mudah:

1. Hancurkan daun Pasli lalu

2. Masukan ke dalam 1 liter air.

3.Rebus air yang sudah di campur tersebut sampai mendidih.

4.Setelah itu, biarkan selama 20 minit lalu boleh diminum untuk satu hari saja.

Bagaimana daun Pasli ini dapat menurunkan berat badan dengan cepat? Campuran minuman ini dikatakan dapat membantu membersihkan air berlebihan keluar dari tubuh. Dengan begitu, air yang keluar akan membawa racun, bakteria, kotoran yang ada di dalam tubuh.

Untuk anda yang ingin kurus, gunakan ramuan daun ajaib ini, daripada anda berhabis duit membeli berbagai-bagai jenis produk kurus yang belum tentu berkesan dan baik untuk kesihatan anda.

Selamat mencuba!

Sumber: sempoimedia.blogspot


“Anak-Anak Siap Beli Baju Raya Sedondon.” Rebah Sebelum Tahiyat Akhir,  Ayah meninggal Dunia ketika Rakaat Ke-20 Terawih

Pemergian secara mengejut si ayah ketika sedang menunaikan ibadah terawih ternyata membawa kejutan besar buat ahli keluarganya.

Zamri Saad, 51 meninggal dunia ketika menunaikan solat tarawih di Masjid Tunku Intan Safinaz, Kampung Lanai, Baling, Kedah sabtu lalu.

Arwah dilaporkan rebah secara tiba-tiba disahkan meninggal dunia di masjid itu.

Isterinya, Rohani Mohd Noor, 51, berkata, dia hanya mengetahui bahawa suaminya rebah secara tiba-tiba selepas dimaklumkan abang iparnya.

“Kira-kira pada jam 10 malam, abang suami saya datang beritahu suami telah jatuh dan pengsan ketika solat.

“Saya terus mengajak anak kedua, Nazirol, 20, ke masjid itu dan dia masuk dahulu ke dalam masjid sebelum keluar semula dengan memberitahu bapanya sudah tiada,” katanya kepada pemberita pada Ahad.

Ibu kepada tujuh anak itu berkata, suaminya tidak menunjukkan sebarang perubahan kecuali anak-anak mula perasan bapa mereka agak pendiam sejak akhir-akhir ini.

Katanya, dia tidak menyangka suaminya meninggal dunia ketika sedang solat tarawih di Masjid Tunku Intan Safinaz.

“Sepanjang Ramadan, inilah kali pertama suami saya tergerak hati berbuka puasa di masjid. Tidak sangka arwah akan dijemput Ilahi ketika sedang solat tarawih di masjid itu.

“Sebelum itu, suami ada mengajak saya untuk solat tarawih di masjid itu, namun saya menolak kerana mahu solat di surau berhampiran rumah kami,” katanya.

Ketika diminta berkongsi amalan suaminya, Rohani memberitahu, arwah sentiasa bangun malam untuk menunaikan solat sunat tahajud dan solat sunat lain sehingga waktu bersahur sepanjang Ramadan setiap tahun.

“Suami dulu bekerja sebagai pemandu lori tetapi sudah tidak bekerja kerana bimbang tahap kesihatan memandangkan pernah dimasukkan ke Hospital Taiping, Perak akibat penyakit jantung tiga tahun lepas.

Dia berkata, mereka sekeluarga bagaimanapun reda dengan pemergian arwah.

“Anak-anak telah membeli baju raya warna sedondon untuk menyambut Hari Raya, namun arwah sudah pergi dahulu, ” katanya.

Penduduk kampung, Hashim Osman, 51, berkata, arwah Zamri rebah ketika sedang solat pada rakaat ke-20 sebelum disahkan meninggal dunia di masjid itu.

Hashim berkata, arwah memberitahu dia tidak boleh makan kurma kambing ketika mereka berbuka puasa, namun ada meminta kebenaran untuk membawa balik sedikit lauk itu untuk anak-anaknya.

Menurutnya, arwah juga ada mengadu sakit dada pada jemaah lain pada sebelah petang sebelum kejadian.

“Ketika solat, arwah tiba-tiba rebah dan kami terdengar bunyi dengkuran yang agak kuat.

“Jemaah sempat menghabiskan solat dan terus mendapatkan arwah yang ketika itu sedang nazak dan kami sempat mengajarnya mengucap syahadah,” katanya.

Allahyarham meninggal dunia lebih kurang jam 10.10 malam semasa selesai memberi salam pada rakaat ke 20 solat tarawih ketika berada di saf hadapan dan kedudukan berada di belakang Imam.


Bahagia Seorang Anak Apabila Ibu Ayah Tidak Memaksa. Salah Satu Cara Mudah Membentuk Potensi Anak

Sesungguhnya bahagian seorang anak adalah apabila ibu ayahnya tidak memaksanya untuk melakukan perkara yang diluar kemampuannya. Malah ia turut memberi kesan kepada dirinya untuk menunjukkan potensi lain dalam dirinya selain akademik.

Tidak dinafikan, setiap ibu ayah akan risau mengenai pembelajaran anaknya terutama apabila anak usia enam tahun masih tidak tahu lagi membaca dengan lancar. Lebih menakutkan tahun hadapan akan ke sekolah rendah. Memang stres je rasanya.

Namun  pendapat Pengiat Industri Pendidikan Awal Kanak-Kanak, Puan Norazura Ismail ini mampu memberikan kelegaan kepada ibu-ibu di luar sana. Kenapa tu? Ikuti pendapatnya ini.

Apa salahnya jika anda cuba melihat dan mengenalpasti selain kecerdikan dalam akademik, apakah kelebihan dan keistimewaan anak anda ini dari sudut yang lain. Mungkin anak anda pandai melukis.

Belajarlah memahami potensi lain dalam diri anak.

Anda boleh memberi dorongan kepada minat dan hobi melukisnya. Pujilah dia bila dia boleh menghasilkan satu lukisan yang istimewa walau dalam masa yang sama dia gagal menunjukkan kemampuan dalam pelajarannya.

Dia sebenarnya insan yang istimewa kerana dia boleh menzahirkan imiginasinya dalam bentuk lukisan yang cantik. Dia sebenarnya seorang yang sangat kreatif dalam berfikir dan menghasilkan idea. Tidak mustahil, dengan minat apatah lagi ada dorongan dan galakan yang berterusan dari anda, hobi yang diminatinya ini boleh memberi kejayaan kepadanya di masa depan. Anda boleh galakkan anak untuk meneruskan pelajarannya dalam bidang kemahiran yang diminatinya.

Kesilapan besar kita sebagai ibubapa ialah apabila kita menilai anak hanya dari segi akademiknya.

Kesalahan kita sejak dari anak kita mula masuk TADIKA  ialah kita hendak sangat anak kita cepat pandai walaupun baru masuk TADIKA.  Ibubapa pasti akan merunggut atau bising  bila anak yang belajar di TADIKA lambat dapat menguasai kemahiran membaca. Kita sering beri galakan dari sudut kepandaian akademik hingga kita lupa bahawa kemampuan anak mungkin tidak sama dengan harapan kita.

Oleh kerana kita meletakkan harapan yang sangat tinggi pada anak yang masih di awal usia itu, hingga kita lupa untuk menggilap potensi diri anak dari aspek perkembangan yang lain. Kita sebagai ibubapa kekadang lupa untuk melihat potensi dan kemampuan anak dari sudut yang lain. Dan kita juga lupa untuk beri pujian pada anak dari sudut yang lain.

KESILAPAN 1

Jom lihat satu contoh. Ada anak kerana telah diberi latih tubi yang berterusan dari awal maka dia boleh membaca seawal 3 tahun tetapi anak ini kurang pandai bergaul dengan kawan-kawan sebayanya. Ibubapa mungkin nak anak fokus pada membaca hingga lupa bahawa dunia anak adalah bermain dan terus bermain. Ruginya anak-anak awal usia yang tidak diberi peluang untuk mengisi sepenuhnya ruang dalam kehidupannya untuk bermain. Seketika kita lupa bahawa dengan bermain anak-anak belajar pelbagai perkara.Tak salah mendedahkan anak pada pembacaan awal, yang salah ialah bila memaksa anak dan meletakkan harapan yang tinggi supaya anak-anak cepat pandai membaca sama seperti anak orang lain. Biarlah anak-anak awal usia ini memilih minat dan kecenderungan mereka sendiri.

KESILAPAN  2

Jom lihat pula apa berlaku di TASKA@TADIKA maupun anak-anak yang baru memasuki Tahun satu di Sekolah Rendah.  Pengasuh  pendidik maupun guru di TASKA TADIKA dan sekolah sering membandingkan anak-anak dari sudut kepandaian akademiknya. Anak yang cepat pandai membaca di awal usia,  anak itulah yang selalu dipuji pengasuh pendidik@ guru. Manakala anak yang agak aktif dan banyak bertanya apatah lagi lambat sedikit menguasai pembacaan, anak itu tidak dipandang dan akan sering dimarahi. Para pendidik pun suka  anak-anak yang pandai sebab itulah yang diamanahkan oleh ibubapa yang menghantar anak ke TASKA TADIKA atau Sekolah. Untuk seketika kita semua lupa bahawa anak-anak adalah berbeza dari pelbagai sudut. Kita lupa untuk memahami setiap anak adalah berbeza.

KESILAPAN 3

Untuk anda yang mempunyai anak-anak yang telah bersekolah, cuba kenalpasti potensi diri anak. Fahami anak dari sudut sikap, tabiat, kecerdikan dan juga kemahiran yang dimilikinya. Jika anak anda berpotensi besar dalam akademiknya, beri galakan untuk anak meneruskan pelajarannya ke peringkat yang lebih tinggi. Sebaliknya untuk anak yang kurang pencapaian akademiknya, kenalpasti kemahiran yang diminatinya. Bimbing anak untuk menggilap kemahiran yang dimilikinya. Puji anak yang mempunyai bakat@potensi dalam bidang kemahiran tertentu. Jangan samakan anak yang cerdik akademiknya dengan anak yang mempunyai kepandaian  kemahiran dalam sesuatu bidang. Berlaku adil lah pada anak-anak anda sendiri.

Kesimpulannya, saya tekankan lagi setiap anak adalah tidak sama jadi belajarlah memahami perbezaan anak-anak. Paling penting peranan kita kita sebagai ibubapa ialah untuk beri peluang kepada anak memiih sesuatu yang diminatinya. Jangan sesekali memaksa anak dalam menentukan minat atau memilih bidang yang ingin  diceburinya. Anda perlu bertindak sebagai penasihat@pembimbing bukan sebagai diktator yang menentukan masa depan anak-anak anda sendiri.  Doakan kejayaan anak-anak kita dalam apa jua bidang yang diceburi @ diminatinya. Semoga anak-anak kita berjaya bukan sahaja dalam kerjayanya di dunia malah juga kejayaan di SANA jua.


Dah Mula Sakit-Sakit Tumit Sebelum Waktunya, Wajib Cuba 4 Cara Ni Serentak, Confirm Lega!

Sakit tumit bukan hanya dialami oleh wanita berusia sahaja tetapi ada sesetengah golongan muda mengalami masalah ini.

Sakit sebelum waktunya ini pasti buat kita rasa tertekan.

Masalah berat badan merupakan punca terbesar masalah ini. Tak kurang juga disebabkan oleh gangguan tulang dan sebagainya.

Jika anda memilih untuk tidak berjumpa doktor dan mendapatkan rawatan lanjut ada baiknya anda cuba 4 petua ini.

Menurut pengamal perbidanan, salah satu penyebab sakit tumit adalah disebabkan masalah angin dalam badan.

Nak pulihkannya senang sahaja, cuba amalkan cara ini setiap hari.

Cara 1

Guna tungku atau batu sahaja. Insyaallah sakit makin reda. Panaskan tungku selama 20 minit dan tekan pada kaki. Lakukan setiap hari pada tumit.

Balut kemas tungku panas tadi.

Cara 2

Anda boleh juga menggunakan betik muda. Caranya adalah dengan memanaskan betik muda di atas api kecil. Angkat dan kemudian letakkan kaki di ataskan hingga betik sejuk. Lakukan setiap hari.

Cara 3

Setiap pagi biasakan minum segelas lemon panas. Selain itu boleh juga buatkan air detoks lemon dan minum setiap kali bangun tidur. Amalan ini bagi membuang toksin dan sekaligus meredakan masalah pada kaki.

Cara 4

Setiap kali bangun pagi, amalkan makan bawang putih yang dibakar. Lakukan amalan ini setiap pagi. Bawang putih baik untuk memulihkan masalah angin dan meredakan kesakitan.

Selamat mencuba!


Tahun Lepas Ibu Meninggal, Tahun Ni Ayah Pula. Sebak Lihat 8 Beradik Yatim Piatu Ni.

Sebuah keluarga yang bahagia itu apabila ibu bapa dan anak-anak hidup dalam keadaan gembira dalam sebuah rumah. Namun keindahan itu juga tidak kekal lama apabila salah seorang ahli keluarga menemui pencipta yang Agung.

Lebih hiba apabila, ibu bapa meninggalkan anak-anak yang masih kecil. Begitulah perkongsian yang dipaparkan ini.

Tahun lepas, ibu meninggalkan dunia, tahun ni pula, ayah nenyusul. Tinggal anak-anak yang masih kecil meneruskan hidup.

TANGISAN HIBA 8 ANAK YATIM PIATU
IRINGI JENAZAH BAPA

“Nak buat macam mana Ustaz. Dah nasib cucu-cucu saya untuk jadi anak yatim piatu. Tahun lepas mak depa meninggal. Hari ini ayahnya pula.”

Demikian rintih Puan Saodah ujian yang menimpa cucu-cucunya seramai 8 orang yang kehilangan bapa mereka pagi tadi.

Puan Saodah salah seorang anggota rombongan umrah Juara Travel bersama saya November lalu.

Tahun lalu anaknya Zalifah Abd Wahab, 36 tahun meninggal dunia sebaik melahirkan anak ke 8 secara pembedahan.

Hari ini menantunya pula menghembuskan nafas terakhir selepas terlantar koma selama 9 hari di Hospital Seremban kerana disyaki menghidap penyakit kencing tikus.

Kematian Amran Isa, 38 tahun sekaligus menjadikan anak-anaknya yang berusia antara setahun hingga 17 tahun sebagai yatim piatu.

Ketika tiba di rumah nenek mereka di Felda Tementi, Bera, Pahang hati saya sangat hiba melihat 8 beradik itu sedang mengerumuni jenazah sang ayah sambil kesemuanya menangis.

Tiada siapa tahu bagaimana nasib anak-anak ini kelak. Namun Allah pasti tidak akan persiakan mereka.

Kakak sulung yang sedang menunggu keputusan SPM kelihatan lebih matang mententeramkan adik-adik.

Dialah pengganti ibu dan ayah yang akan mencurahkan kasih kepada adik-adiknya terutama si bungsu berusia setahun yang belum mengerti apa-apa.

Sementara itu, En Abd Ghani dari Jengka 17 yang baru dua tahun berkongsi hidup dengan isterinya, Puan Saodah berkata, beliau berhasrat untuk memelihara anak-anak itu, terutamanya dua orang yang masih terlalu kecil.

Namun tidak mahu menolak hasrat keluarga dan adik beradik si mati di Seremban yang juga berhajat memelihara kesemua anak yatim berkenaan.

Bagi pihaknya beliau akan memberi sokongan dan bantuan sekadar yang mampu.

Catatan;
Aris Hazlan Ismail
Felda Tementi, Bera.
24 Januari 2020.


Berjurai Air Mata Dr Say Lepas Ambil Kad OKU Anak ” Nilah Jadi Bantuan Sekiranya Saya Atau Isteri Tiada Di Dunia”

Berat bagi ibu atau ayah untuk menerima hakikat bahawa zuriat yang dinantikan selama ini tergolong dalam kalangan Orang Kurang Upaya (OKU). Namun siapalah kita, Hanya Tuhan Yang Maha Mengetahui segala yang ditetapka OlehNya. Bagaimanapun, hidup mesti diteruskan dan menjadi tanggungjawab untuk membesarkan mereka.

Tidak kurang juga bagi doktor selebriti, Dr Say Sazril berkongsikan cerita yang dia telah pun menerima Kad OKU untuk anak sulungnya, Aezriel atau Ace.

Perkara ini dikongsikan sendiri oleh Dr Say di laman Instagram miliknya yang mengatakan pelbagai perasaan bermain di hatinya saat menerima kad tersebut bagi pihak anaknya yang merupakan kanak-kanak autism.

“Saya daftar untuk kad OKU Ace pada Januari 2023. Sabtu baru ni saya check online & kad OKU Ace ready untuk dituntut. Empat bulan untuk kad OKU siap.

“Terus terang cerita bila nak ambil kad OKU hari ini terasa sangat berat, rasa macam ‘aku dah bersedia ke nak pegang kad ni untuk anakku?’ tapi saya gagahkan jua sebab saya juga yang apply kad OKU tu.

“Sampai kat JKM Sepang, sepi takde orang lain. Macam suasana dicipta untuk sy soaked in yg anak sy istimewa, anak sy kelainan upaya & ini buktinya. Bila kad OKU dihulurkan kat sy, sy ucap terima kasih kat pegawai JKM & terus sy meluru masuk kereta,” tulisnya.

Tambah Dr Say atau nama sebenarnya Muhammad Shazril Shaharuddin, dia tidak pernah berasa malu dikurniakan anak kurang upaya sebaliknya cuba sedaya upaya untuk memberikan yang terbaik untuk Ace contohnya seperti Kad OKU tersebut yang akan memberi beberapa kelebihan buat anaknya itu kelak.

“Dalam kereta sy amati elok2 kad OKU tu. Besar2 tulisan KAD OKU. Ada nama penuh Ace, ada kategori ketidakupayaannya & ada gambar Ace senyum yg cukup suci, ikhlas & naive. Berjurai air mata sy. Sy taktau sebab apa.

“Nak kata sy malu pegang kad OKU ni sikit pun tak, sebab sy tahu kad inilah yg boleh menjadi bantuan terunggul kepada Ace sekiranya sy atau wife tiba2 tiada di dunia ni. Nak kata sy sedih anak sy OKU juga tak sebab OKU doesnt mean dia tak boleh enjoy the world like other kids do. Sy serius taktahu kenapa sy sayu tapi it took me quite some time to accept that my son is now “OFFICIALLY” different” tambahnya.

“Sy tahu mesti ramai persoalkan “kenapa buat kad OKU tuk Ace, kesian dia” well kalau kalian tak tahu, kad OKU ni ada banyak keistimewaannya antaranya pengecualian bayaran MyKad, pengecualian bayaran rawatan perubatan, butterfly effect bila travel tapi ULTIMATUMnya adalah sekiranya penjaga anak OKU meninggal, kad OKU lah yg akan menjadi hak yg sepatutnya anak istimewa kita dapat.

Kalau anda atau anak anda OKU, jangan malu, jangan segan sebab kerajaan betul2 nak tolong kita dengan pelbagai kelebihan & keistimewaan sebagai pemegang kad OKU. My son has an OKU card & i am content.” jelasnya.

Sumber : Instagram Dr Say


Kisah Ini Viral! Bapa Ini Kongsi Pesanan Cikgu India Masa Ambil Report Card Anak. Ibu Ayah Wajib Baca.

Kisah bapa ini tular setelah perkongsiannya mengenai pesanan seorang guru berbangsa India yang menegurnya cara mendidik anak agar fokus kepada akademik. Lebih menarik, walaupun peringatan itu hanya beberapa minit sahaja, ia begitu terkesan di hati bapa ini.

Tidak mahu membiarkan pesanan guru yang sungguh inspirasi itu habis di situ, bapa kepada empat orang anak ini telah berkongsi   di laman facebooknya.

Siapa sangka perkongsian itu telah tular sehingga 12K share. Baca  dan hadam perkongsian ini, agar kita bertegas dalam mendidik anak-banak.

Ikuti perkongsian oleh, Izman Pauzi ini.

Report card day.

Kelmarin saya bercuti separuh hari untuk menghadiri 4 sesi report card day bagi 4 anakanda saya. 2 orang di sekolah rendah yang sama, manakala 2 lagi di sekolah menengah berbeza.

Saya pilih ke sekolah rendah dahulu. Memandangkan kedua mereka di kelas pertama, tak banyak komen guru perihal akademik mereka. Meningkat dan merosot tu biasalahkan!

Saya tertarik dengan sesi kedua di sekolah rendah melibatkan anak saya Mira bersama guru kelasnya, Teacher Sri Devi.

Faham sahajalah masa menunggu lama lantaran murid yang ramai dan ada segelintir ibu bapa yang terlalu cakna anak sehingga bersembang melebihi 30 minit untuk satu anak.

Jadi apabila si bongsu Fahmi meminta telefon bimbit, saya berikan sahaja tanpa banyak soal. Tak salah bagi saya kerana sesi Fahmi sudah selesai dan dia telahpun diberi pelepasan untuk pulang. Fahmi cuma masih terpaksa menunggu saya menghabiskan sesi untuk si kakak. Ala.. semua ibu bapa memang bagi handphone pada anak.

Apabila tiba giliran kami, saya dan Mira maju dan mengambil tempat di hadapan meja guru, manakala Fahmi yang ralit bermain selfon hanya mengikuti dan berdiri di belakang saya.

“Stop the phone!” laung guru india itu.

Fahmi terkejut dan kaku. Saya juga. Saya meminta telefon daripada Fahmi dan menjelaskan kepada guru india itu bahawa sesi Fahmi sudah selesai dan dia cuma menemani saya.

Guru itu menerangkan dia faham, namun baginya tiada murid harus dibenarkan memegang selfon sepanjang waktu persekolahan termasuk di waktu malam. Jika nak beri, hanya hari cuti sahaja, namun ibu bapa harus menerapkan masa dan mengawal penggunaannya. Saya cuma angguk, menunjukkan saya faham.

Cikgu Sri Devi menyuakan keputusan peperiksaan Mira dan saya segera melihat gred bagi setiap mata pelajaran.

Guru itu menutup keputusan itu dengan tangannya dan berkata “Encik tak perlu lihat markah dan gred anak encik, turun naik tu biasa sebab anak encik masih dalam belajar.”

Saya patuh dan mula memberi perhatian terhadap guru itu.

“Encik, Amirah is a good girl. She’s clever, hardworking, homework sentiasa buat, tiada masalah dalam kelas. So, as long as Amirah ada sikap yang baik, dia akan dapat belajar dengan baik. Amirah budak baik.”

“Encik, jika encik hendak anak lebih berjaya, stop the tv and phone during weekdays.”

Saya angguk namun turut mencelah “saya faham cikgu, cuma kadang-kadang anak minta phone sebab nak call kawan ada kerja sekolah tak sempat salin atau nak tanya kerja sekolah yang cikgu beri.”

“Don’t give! Anak saya few years back saya dah start buat, tak bagi langsung phone even anak saya cakap ada kerja sekolah nak tanya kawan. I don’t care if cikgu dia nak lempang bila tak siap kerja sekolah. They should learn a lesson.”

“Jangan manjakan anak dengan phone. Stop the phone dan anak terpaksa tumpu lebih dalam kelas. They don’t have any choice.”

Angguk.

“Mathematics, Science, English.. itu masalah majority students. Encik sebenarnya tak perlu hantar tuition. Encik dan wife boleh ajar sendiri di rumah.”

“Encik cuma perlu luangkan masa duduk bersama anak-anak dan ajar mereka. Ibu bapa should also stop playing phone depan anak. Duduk bersama anak at least 1 hour a day, teach them.”

“I know budak Melayu balik penat sekolah agama. Encik boleh bagi mereka main sekejab tapi don’t give them tv and phone. Don’t!”

Angguk.

BUAT LATIHAN DI RUMAH

“Encik kena pastikan anak ada jadual belajar di rumah dan pastikan mereka ikut. Everyday, kena buat 5 soalan mathematics. Encik kena ajar dan minta mereka buat. Hari ini buat 5 soalan operasi tambah, esok buat 5 soalan operasi bahagi. Bila anak sudah pandai, tambah jadi 10 soalan sehingga mereka mahir.”

“Jika encik buat, saya gerenti dalam 1 bulan encik boleh tengok hasil pencapaian anak encik.”

Angguk. Impressed!

“For English and BM, paksa anak baca satu petikan karangan setiap hari dan fahamkan. Kena baca untuk pemahaman dan tambah kosa kata. They don’t have any choice.”

“Weekends, encik boleh bagi mereka tengok tv dan phone, tapi mereka juga kena belajar juga. Control their time.”

Di akhir sesi, saya mengucapkan terima kasih kepada Teacher Sri Devi atas didikan kepada anak saya dan nasihat yang diberikan.

Sambil berjalan ke kereta, dalam hati berkata, Guru India ni tak ramai, boleh dikira dengan jari. Namun bagi yang menjadi, impaknya sampai terus ke hati. huh! Saya kena buat dan lead the example, tak boleh pegang handphone masa anak belajar.

Saya rasa ini patut cikgu-cikgu buat masa report card day, shot the parents straight to their heart. Cerita itu bagus, ini lemah, kadangkala ibarat mencurah air ke daun keladi. Silap-silap balik nanti ada anak kena pelempang.

Sebagai Orang HR, saya biasa tarbiah pekerja. Buku tulisan saya JANGAN SENTAP, OKEY! (Alaf 21, Karangkraf) dan CERITA ORANG HR (Komrad Buku) ada menceritakannya. Apabila diri sendiri kena tarbiah dengan cikgu, terasa sentap dan panas juga telinga. Huhu.

From bottom of my heart, Terima kasih Teacher Sri Devi. Terima kasih juga semua Cikgu yang memandaikan bangsa.


Simpan Duit Raya Lebih Awal, Lelaki Ini Berjaya Kumpul RM1234, Rupanya Ini Caranya!

Selalunya apabila menyambut Hari Raya sudah tentu ada yang akan ke bank untuk menukar duit raya yang diberikan kepada saudara mara di kampung.

Selain itu ada yang akan mengeluarkan wang di bank, anda juga boleh cuba menabung dari awal tahun supaya tidak menganggu modal perbelanjaan yang lain seperti yang dilakukan oleh Syahr Musafir.

Nak tahu caranya, jom ikuti perkongsiannya.

Saya ada satu sikap malas nak pergi bank untuk tukar ‘duit raya’ jadi beberapa tahun kebelakangan ini, saya mulai kumpul duit RM1 supaya saya boleh guna sebagai duit raya apabila raya puasa tiba.

Nak dipendekkan cerita, setiap kali masuk office saya, saya masukkan 1 keping RM1 atau 2 hingga 5 keping RM1 ke dalam tabung. Saya fikir kalau saya istiqamah, saya akan dapat minimum 365 keping RM1 pada hujung tahun.

Tetapi ada hari saya tak ada not RM1, saya masukkan saja RM5 atau RM10.
Saya pilih not kertas yang baru, elok dan keras je. Yang lama, rosak, ‘dah lembik’ atau seumpamanya saya tak simpan la..

BERJAYA KUMPUL DUIT RAYA RM1234

Saya berjaya kumpul RM800 sebelum raya 2022.
Untuk tahun 2022 yang baru berlalu bermula selepas raya puasa, saya mulai menabung semula. Sehingga semalam 1 Januari 2023, petang ini saya keluarkan duit daripada kotak tabung saya dan saya kira. MasyaAllah saya berjaya kumpul RM1234.

Alhamdulillah.
Dalam total itu, ada 684 keping not RM1. Kira settle la ‘stok duit raya’ saya bulan Mac nanti. Tak payah nak pergi tukar duit di bank dah.

Tu je nak share cerita. Inspiring tak? Hehehe
Jadi anak-anak yang datang beraya nanti bakal dapat duit kertas warna biru muda. Jangan tanya berapa keping, itu rahsia.


“Bahagia Cara Kita.” Video Rai Hari Jadi Suami, Undang Sebak Wargamaya

Syukur itu menjadikan kita bahagia. Bahagia itu hadir apabila pasangan saling menghargai. Biarpun hidup cara sederhana kebahagiaan itu menjadikan hidup lebih baik.

Tular video seorang isteri yang meraikan hari jadi suaminya dalam serba sederhana di dalam rumahnya telah meriah perhatian wargamaya.

Ramai yang meluahkan rasa sebak melihat video yang berdurasi 51 saat yang telah mendapat tontonan lebih 800K itu.

Menerusi video berkenaan kelihatan si suami baru pulang dari kerja dalam keadaan penat dalam pakaian yang lusuh terkejut dengan kejutan daripada isteri tersayang.

Sebak melihat kesungguhan isteri meraikan hari jadinya, si suami mengesat air mata.

Difahamkan isterinya baru keluar dari wad dan hanya sempat buat persiapan yang ringkas buat suami tercinta.

“Kami bahagia dengan cara kami. Alhamdullillah mensyukuri dengan apa yang ada.”

WARGAMAYA LUAH SEBAK

Sementara itu, meninjau di ruangan komen rata-rata meluahkan rasa sebak melihat pasangan suami isteri ini meraikan bahagia cara mereka.


“Kenangan Takkan Ibu Lupa, Rezeki Anakanda.” Siti Nurhaliza Kongsi Majlis Tahnik Anak, Bertuahnya Dapat Doa Dari Ustaz Hebat!

Genap seminggu melahirkan, penyanyi tersohor tanah air, Datuk Seri Siti Nurhaliza semalam telah mengadakan majlis tahnik dan maulud anakanda keduanya.

Perkongsian tersebut dimuat naik penyanyi nombor satu negara ini menerusi laman facebook dan instagramnya.

Di dalam majlis tersebut, anak lelaki Siti yang diberi nama Muhammad Afwa  ditahnik oleh YBhg. Datuk Dr. Zulkifli Mohamad al-Bakri, Ustaz Don Daniyal, Ustaz Azhar Idrus dan Ustaz Iqbal serta imam masjid Bukit Mulia.

Untungnya adik Siti Aafiyah ini kerana mendapat doa-doa dari ustaz-ustaz yang hebat.

“Alhamdulillah, majlis aqiqah, maulid dan tahnik telah berlangsung penuh sederhana tetapi memberi erti yang besar buat kami sekeluarga.

“Alhamdulillah, rezeki anaknda Muhammad Afwa, kerana telah mendapat doa-doa dan juga ditahnik oleh YBhg. Datuk Dr. Zulkifli Mohamad al-Bakri, Ustaz Don Daniyal, Ustaz Azhar Idrus dan Ustaz Iqbal serta imam masjid Bukit Mulia. @drzulkifli.albakri @ustazdondaniyal @uaioriginal @ustaziqbalzain.

“Terima kasih di atas sekian banyaknya doa yang telah kami dan anakanda kami terima daripada orang ramai, tidak ada lafaz terindah pada bulan penuh keberkatan ini, selain saya berharap agar Allah selalu mengikat hati kita semua dalam kebaikan bersilaturahim, meningkatkan amal kebajikan dan memperbanyakkan lagi amalan.

Terima kasih kepada kaum keluarga terdekat yang menyantuni majlis sederhana buat anakanda Muhammad Afwa semalam.


“Dia Tidak Ingat Saya, 4 Anak Kami.” Isteri Hilang Ingatan, Bertukar Agresif Lepas Kemalangan, Lelaki Ni Mohon Doa Orang Ramai!

Berat mata memandang, berat lagi bahu yang memikul, sekelipi mata kehidupan mereka sekeluarga berubah. Isteri tercinta yang sama-sama melayari alam rumah tangga kini ibarat ‘orang asing’.

Tragedi kemalangan yang menimpa mereka baru-baru ini menyebabkan isterinya hilang ingatan.

Menurut Imam Baydowi Sumardi, 32, isterinya berubah sejak kemalangan itu kerana berlaku pendarahan dalam kepala yang menyebabkan tempurung kepala terpaksa dibuka.
“Mohon semua doakan isteri saya supaya sihat semula. Kami berdua terbabit kemalangan ketika dalam perjalanan untuk membeli barangan dapur dan makanan dengan menaiki motosikal di Jalan Impian Emas, Johor Bahru.

“Rantai motosikal saya putus dan terbelit pada tayar yang menyebabkan isteri tercampak, manakala saya terseret beberapa meter.

Selepas dirawat di bahagian Unit Rawatan Rapi (ICU) selama tiga hari dan bergantung kepada mesin bantuan pernafasan di Hospital Sultanah Aminah (HSA) selama tiga hari, isteri dibenarkan pulang pada 20 Ogos lalu,” demikian luahan Imam Baydowi suami kepada Nur Hana Ismail, 27, yang hiIang ingatan selepas terbabit dalam kemalangan jalan raya pada 8 Ogos lalu.
Imam Baydowi yang bekerja sebagai penghantar barang berkata, sejak kemalangan itu, dia tidak bekerja kerana perlu menumpukan sepenuh perhatian kepada isteri.

“Empat anak dan anak saudara yang berusia 6 tahun, ibu mentua berusia 61 yang tinggal bersama, ada tolong menjaga. Manakala adik ipar saya seorang yang bekerja buat masa ini.
“Keadaan isteri memang berubah 100 peratus, tidak sama seperti dahulu. Dia tidak ingat saya, anak kami yang berusia antara setahun hingga 7 tahun dan ibunya sendiri. Malah isteri juga bersifat agresif sehingga ada kala terpaksa mengikat tangannya kerana cuba beberapa kali mencabut tiub di leher dan hidung,” katanya lagi.

Menurut Imam Baydowi, keadaan isterinya hari ini, menunjukkan peningkatan apabila memanggilnya dengan panggilan ‘abah’.
“Malah, Nur Hana juga menunjukkan respon untuk duduk. Alhamdulillah hari ini ada respon yang bagus daripada isteri. Tetapi dia semakin agresif dengan cuma menggigit diri sendiri dan juga saya.
“Memang tidak sama perwatakan isteri yang dahulunya periang, ceria dan lemah lembut. Sejak kejadian yang menimpa keluarga saya ini menjadi tular, Alhamdulillah bantuan yang diterima sangat membantu keluarga. Segala barang keperluan makanan serta keperluan mencukupi.
“Keluarga saya juga dapat kunjungan daripada beberapa badan bukan kerajaan (NGO), orang perseorangan dan jiran yang turut menyumbang katil hospital serta kerusi roda bagi memudahkan pergerakan dan keselesaan isteri saya,” katanya.
Menurutnya, Pengerusi Jawatankuasa Perpaduan, Perdagangan dan Hal Ehwal Pengguna, Dr Chong Fat Full ada melawat bersama NGO serta memberi sumbangan kepada mereka sekeluarga, semalam.

“Alhamdulillah sumbangan mencukupi. Saya harapkan rakyat Malaysia mengirimkan doa supaya isteri saya sembuh sepenuhnya,” katanya.


“Sekitar 3 Hingga 5 Minit Sebelum Masuk Waktu Berbuka, Untuk Menadah Tangan Berdoa Kepada Allah SWT.”-Heliza Helmi

Sungguh menarik perkongsian daripada penyanyi Nur Heliza Helmi di bulan Ramadan ini yang telah memuat naik sepotong video yang melihatkan suasana orang ramai mengelilingi Kaabah.

Dalam pada itu, beliau juga menyatakan mengenai perbandingan kala sambutan suasana Ramadan di Mekah dan Malaysia, skhususnya sebelum waktu berbuka puasa.

Katanya, amalkan doa ringkas sebelum doa berbuka puasa mengikut hajat masing-masing. Sungguh bermanfaat perkongsiannya.

DAHSYATNYA DOA SEBELUM BERBUKA PUASA

Ada suatu waktu yang mustajab untuk berdoa, dimana doa tersebut tidak akan ditolak oleh Allah SWT, yaitu berdoa saat menjelang berbuka puasa dan menjelang makan sahur

Tetapi sayangnya banyak kaum muslimin tidak mengetahuinya atau tahu tapi mengabaikannya.

Di Mekkah dan Madinah, satu jam sebelum azan maghrib orang-orang sudah menadahkan tangan ke langit berdoa untuk kemudahan dari segala hajat, baik hajat dunia mau pun akhirat, mereka berdoa dengan syahdu sepenuh keyakinan, sampai-sampai air mata mereka mengalir deras

Kesalahan yang dilakukan kaum muslimin ialah dengan menyibukkan diri pada waktu yang sangat mustajab ini dengan cara sibuk bersiap utk berbuka menjelang azan maghrib kemudian berkumpul menghadapi hidangan berbuka dan mereka sudah merasa cukup dengan hanya membaca “Allahuma lakasumtu… atau dzahaba zhoma’u padahal hanya mencakupi maknanya berupa ucapan syukur sahaja.

Nabi SAW : “Sesungguhnya bagi orang yang berpuasa ketika saat berbuka ada doa yang tidak ditolak” (HR Ibnu Majah)

Ketika kita sibuk-sibuk menyediakan juadah berbuka pastikan kita spare sedikit masa, sekitar 3-5 minit sebelum masuk waktu berbuka, untuk menadah tangan berdoa kepada Allah SWT.

Ayuh kita amalkan doa ringkas ini setiap kali kita berbuka puasa

Cadangan doa ini sebagai panduan sahaja….. boleh diubah mengikut hajat masing

Cadangan doa ketika berbuka puasa

1. Bertambah iman
2. Sihat tubuh badan
3. Mati yang baik.
4. Murah rezeki.
5. Anak soleh.
6. Keluarga bahagia.
7. Rahmat Allah.
8. Jauh azab kubur.
9. Lapang dada.
10. Kekalkan iman.
11. Ampunkan dosa.
12. Anak2 berjaya.
13. Perniagaan yg diberkati.
14. Jauhi segala penyakit.
15. Ibadat diterima.
16. Mudah segala urusan.
17. Diterima taubat.
18. Lapangkan kubur.
19. Mudah bayar hutang.
20. Lailatulqadar.
21. Syafaat Nabi SAW.
22. Syurga Firdaus.
23. Jauhi neraka.
24. Terima kitab tgn kanan.
25. Selamat meniti Sirat.
26. Selamat fitnah Dajal.
27. Ketenangan hati.
28. Doa ibubapa.
29. Keluarga yg dirikan solat.
30. Diterima puasa Ramadhan

Semoga memberi manfaat buat semua.


Kanser Ovari, Keputihan Yang Berair Antara Tanda-Tandanya. Rawat Sebelum Terlambat!

Apabila dimaklumkan penyanyi dan penghibur serba boleh, Kak Adibah Noor meninggal dunia akibat penyakit kanser ovari tahap 4, sungguh berita ini cukup mengejutkan kita semua.Bersama kita doakan  semoga rohnya ditempatkan bersama orang-orang yang beriman. Salam takziah dari Majalah Keluarga untuk seluruh keluarga.

Menyentuh tentang kanser ovari, mungkin sebelum ini ada antara kita tidak ambil tahu berkenaan penyakit pembunuh senyap ini. Apatah lagi difahamkan pesakit tidak menunjukkan tanda-tanda yang spesifik dan akan hanya  nampak dalam tempuh yang agak lama hingga sedar-sedar sudah di tahap serius.

TANDA AWAL KANSER SERVIK

Kanser ovari atau kanser rahim sering dikaitkan sebagai pembunuh senyap. Menurut Pakar Ginekologi Onkologi Hospital Serdang Dr Andi Anggeriana Andi Asri, kanser rahim adalah salah satu kanser yang mampu dikesan seawal tahap satu. Malah bagi individu yang berusia di bawah 30 tahun, rawatan susulan mampu memberikan tahap penyembuhan pada kadar yang cepat serta tidak perlu menjalani pembedahan pembuangan rahim.

“Walaupun di Malaysia kanser rahim berlaku seawal usia 26 tahun, ia tidak berbahaya selagi pesakit mengetahui perubahan diri mereka dan mendapatkan rawatan awal. Semakin awal mereka mendapatkan rawatan, peratusan untuk pulih sepenuhnya sangat cerah,” katanya.

Rahim adalah organ reproduktif yang berfungsi sebagai tempat membesarnya janin atau kandungan. Organ ini berbentuk buah pear dan terdiri daripada bahagian badan (uterine body) dan bahagian pangkal rahim (serviks). Sempadan yang memisahkan bahagian badan rahim dan pangkal rahim dipanggil istmus.

“Apabila disebut kanser rahim, ia merujuk kepada kanser yang terjadi atau berasal daripada bahagian badan rahim. Ada dua bahagian utama badan rahim iaitu selaput dinding rahim ataupun endometrium dan dinding rahim yang terdiri daripada tiga lapisan otot dan stroma,” jelasnya.

Dalam bidang perubatan, terdapat tiga jenis kanser rahim iaitu selaput dinding rahim dinamakan kanser endometrium, kanser yang berasal daripada otot dinding rahim iaitu liomiosarkoma (Leiomyosarcoma) dan kanser yang berasal daripada kedua-dua komponen selaput dan dinding rahim dinamakan karsinosarkoma.

Bagaimana tanda-tanda seseorang mendapat “KANSER OVARI”??

1) PENDARAHAN SELEPAS MENOPAUS

2) HAID TIDAK TERATUR & BANYAK

3) PERUT TIDAK SELESA

4) MUDAH LETIH

5) KERAP MEMBUANG AIR KECIL

6) SAKIT SEAKAN SENGGUGUT

7) PERUBAHAN BERAT BADAN SECARA DRASTIK

Sekiranya anda ada mengalami simptom-simptom di atas, dapatkanlah nasihat doktor. Semak semula sekiranya tedapat ahli keluarga terdekat  ada yang menghidap kanser ovari.

Namun begitu, jangan terlalu panik jika anda menghadapi gejala-gejala di atas. Ada beberapa lagi penyakit yang menyerupai tanda kanser rahim seperti PCOS atau fibroid. Ujian saringan awal boleh dilakukan sebagai langkah berjaga-jaga supaya perkara yang tidak diingini dapat dielakkan.

Sumber :

Bahagian Keselamatan dan Kualiti Makanan, Kementerian Kesihatan. Public health


“Mentua Ni Sama Sahaja Dengan Mak Ayah Kita, Layan Mereka Sebaiknya.” Adab Beraya Di Rumah Mertua, Buat Apa Yang Patut Barulah Seronok!

Setiap tahun, pasti banyak keluarga yang akan beraya di kampung. Sama ada di kampung suami atau isteri, sudah semestinya salah seorang akan menjadi menantu.

Penulisan ini saya tujukan kepada kita semua yang masih keliru bagaimana nak bawa diri atau mainkan peranan di rumah mertua pada musim perayaan.

Penulisan ini ditujukan untuk pihak suami dan pihak isteri. Ya, jangan kita ingat suami sahaja yang perlu ilmu ini, ramai juga para isteri yang masih terlepas pandang tanggungjawab mereka semasa di rumah mertua.

Adab Semasa Beraya di Rumah Mertua.

1. Bantu mertua di dapur.

Nampak seperti mudah, tapi ramai yang tak endahkan. Ramai yang mengelat. Tak kurang juga yang duduk berkurung dalam bilik. Ada juga yang buat-buat sibuk jaga anak walaupun anak tu dah besar dan tak perlu penjagaan 24 jam pun.

Yang mana tak begitu pandai masak, jangan jadikan tu sebagai alasan. Proses memasak tu bukan hanya campak benda dalam kuali je. Penyediaan bahan-bahan masakan tu pun penting.

Potong bawang, blender cili, potong ayam, daging, basuh pinggan, siapkan tempat makan, tolong kacau lauk dan macam-macam lagi boleh dibuat untuk membantu. Pokok pangkalnya nak dengan tak nak je.

Jadikan diri tu berguna. Percayalah yang banyak mata memerhati setiap gerak geri anda. Nanti tak pasal-pasal jadi bahan umpatan.

2. Mengemas.

Perkara paling utama ialah mengemas tempat tidur selepas bangkit dari tidur. Di kampung, selalunya akan ramai tidur di ruang tamu. Jadi, selepas bangun tidur tu, kemaslah tempat tidur korang sekeluarga. Takkan nak tunggu Tuan Rumah kemaskan kot? Tak manis la macam tu. Nampak rumah bersepah, tolong la kemas sekali, atau tolong sapu ke. Kita balik kampung ni umpama kita menumpang rumah orang. Orang berbudi, kita berbahasa la. Tak gitu?

3. Tolong jagakan anak.

Para suami, bila isteri sedang membantu mertua atau ipar mereka di dapur, tolong la jagakan anak tu. Jangan la sibuk sangat dengan urusan lain sehingga mengganggu isteri. Bagi ruang untuk dia jalankan peranan dia.

Memang la ada ketika perlu panggil mamanya untuk menyusu, tapi kalau bab salinkan pampers dan basuh kencing dan berak anak tu, rasanya sepatutnya takde masalah kot kalau nak buat sendiri?

4. Tolong bawa keperluan asas sendiri.

Berus gigi, ubat gigi, sabun, syampu, pencukur dan lain-lain tu tolong bawa sendiri punya. Takkan la nak habiskan semua yang tuan rumah punya? Kalau satu keluarga tak mengapalah. Tapi kalau dah yang baliknya 4-5 keluarga? Botak kepala mertua nak topup tu semua.

Benda yang selalu orang tak terfikir nak bawa ialah extension plug. Benda ni sangat-sangat penting. Nak pulak kalau satu keluarga tu ada 4-5 telefon. Sebut pasal telefon, charger pun bawa la sekali. Orang lain nak cas telefon diorang sendiri. Kan dah menyusahkan je kalau asyik nak pinjam charger orang lain?

5. Bermesralah dengan mertua dan ipar.

Masa inilah masa yang patut kita manfaatkan untuk merapatkan silaturrahim. Bukan selalu jumpa pun. Tanyalah khabar, berboraklah, cerita la pasal apa pun. Asalkan jangan terlebih-lebih cerita pasal politik. Memang akan menjadi satu perkara yang teramat bosan. Walaupun satu keluarga tu sokong satu pihak sahaja, tapi pasti akan penuh dengan kecaman dan lain-lain sedangkan masa itu sepatutnya digunakan untuk cerita pasal keluarga, bukannya ahli politik itu ini.

6. Tinggalkan kerja di rumah.

Kepada yang kaki bisnes tu, tinggalkanlah kerja di rumah. Jangan datang rumah mertua, asyik sibuk dengan kerja. Memanjang bergayut, telefon orang itu, orang ini. Cakap pulak kuat-kuat. Sembang kencang semacam. Orang lain pulak yang jadi tak selesa dengan kita.

7. Berhenti membanding-banding.

Tolong la, berhentilah membanding-banding sesama keluarga. Nak muntah rasanya dengar anak orang tu degree sini, anak orang ni diploma sana, anak orang ni Doktor sini, anak orang tu Peguam kat sana.

Stop it ! Berhenti riak, berhenti berbangga-bangga, menunjuk-nunjuk dan berlagak. Tak semua orang mampu, tak semua orang ditakdirkan berjaya dan tak semestinya kita perlu menilai orang dari segi tahap pembelajaran, pekerjaan dan duit semata-mata. Hargailah orang di hadapan kita tu sebagai saudara kita. Susah sangat ke?

8. Tolong jaga aurat.

Aurat sendiri wajib jaga. Wajib bertudung dan pakai baju lengan panjang. Tak boleh la pakai baju lengan pendek je. Lengan tu aurat jugak. Banyak sangat mata bukan mahram yang nampak.

Bapa dan mak saudara sebelah pasangan bukan mahram ye. Tak perlu salam cium tangan. Sepupu bukan mahram, tak perlu laga-laga pipi la. Buat dosa je. Orang tua yang berlainan jantina pun bukan mahram kecuali mak, bapa saudara atau nenek dan datuk sendiri. Mertua tu sendiri memang mahram. Rasanya tak perlu bagitau.

Cara nak elak mudah je, senyum dan letak tangan kat dada. Yang penting tu senyum, supaya orang tu tahu yang anda hormat dia cuma anda tak boleh salam je.

Satu lagi benda yang sangat-sangat penting tapi orang tak endahkan atau pandang ringan. Aurat anak kecil. Terlalu ramai orang yang salin pampers anak depan orang lain. Walaupun baby, itu tidak memberi lesen untuk anda pamerkan kemaluan anak kepada orang lain. Lagipun, kita di zaman yang tenat sekarang, banyak kes pedofilia yang bernafsu terhadap budak kecil. Bayangkanlah, anda jamu nafsu dia dengan anak sendiri macam tu je.

Situasi mandi juga perlu diambil perhatian. Jangan la pergi berkemban depan ipar duai, mertua, sanak saudara. Perempuan satu hal, lelaki pun sama. Selamba pakai seluar pendek, nampak pusat depan isteri abang atau adik. Tutup la sikit. Anak-anak lepas mandi pun, janganlah dibiarkan mereka berbogel dari bilik air sampai ke bilik. Memang tak patut macam tu.

9. Membuli mertua.

Ada yang dah hantar anak awal-awal kerana cuti raya kali ini didahulukan dengan cuti sekolah. Kononnya untuk bagi anak bergembira main dengan sepupu-sepapat. Lepas hantar anak, mak ayahnya pun balik. Tinggalkan anak dengan baju seluar je. Yang lain tak peduli pun. Anak nanti nak makan ape, anak nanti nak mandi, nak berak. Semua siapa yang nak buat? Dah sah-sah la mertua yang kena buatkan semua. Ingat mertua dah takde keje lain nak basuh berak cucu je setiap hari? Fikirlah sikit. Mertua pun kebanyakannya dah tua. Bukan tugas diorang nak jaga anak kita.

Anak tu pulak kalau yang dah besar darjah 1 ke atas kira ok la jugak, reti mandi berak sendiri. Ini dengan anak umur 3 – 4 tahun pun ditinggalkan macam tu je. Dah jadi keje mertua nak masakkan anak-anak yang tak puasa ni, bagi makan pagi, tengahari, malam. Bagus sangat jadikan mertua sebagai orang gaji. Kalau bayar gaji betul pun belum tentu diorang larat nak buat. Memang pentingkan diri betul. Fikir sikit, kita nak seronok berjalan pergi beli belah baju raya, anak ditinggalkan macam tu je.

10. Jangan memalukan pasangan.

Manusia tak lepas dari perbalahan atau salah faham. Bila terjadinya kat rumah mertua, tolong la simpan masalah tu. Jangan ditunjuk depan orang ramai. Kalau malam tadi bergaduh dengan suami kat dalam bilik, jangan esoknya dok hempas itu ini depan suami. Kalau tadinya bergaduh dengan isteri, janganlah marah dia tengking dia depan mak ayah atau adik beradik dia. Jagalah air muka pasangan. Diorang mesti malu kalau dibuat begitu.

Bila bersama dengan keluarga lain, amat penting untuk jaga air muka atau aib keluarga dan pasangan. Jangan sekali-kali buat hal dalam rumah orang. Itu tandanya anda tak hormat kat pasangan dan tak hormat kat mertua yang juga tuan rumah.

11. Jaga harta benda mertua.

Tolong awasi anak-anak anda. Janganlah merosakkan harta benda mertua. Memang kalau terjadi apa-apa mereka akan cakap, “tidak apa” atau “biasalah budak-budak”, tapi siapa yang tak marah kalau barang berharga kita orang rosakkan?

Lepas tu, nak guna atau nak pakai apa-apa milik mertua tolong la minta kebenaran dulu. Jangan gatal tangan guna set pinggan Corell atau set Tupperware mertua dengan selamba je. Kita tak tahu benda tu dibeli untuk pakai je atau perhiasan dan koleksi. Jadi, jangan memandai-mandai sebelum meminta kebenaran.

12. Basuh, sidai dan lipat baju sendiri.

Yang mana balik beberapa hari tu dah tentu ada yang basuh baju sendiri. Jangan la dilonggok je mengharapkan mertua yang basuhkan. Dah la orang tua tu tolong basuh, dia jugak yang kena sidai dan lipat. Kalau balik nak menyusahkan, baik jangan balik. Tak kesian langsung kat mertua.

Paling penting, bawa plastik untuk buang pampers anak. Jangan selamba je buang tepi toilet atau dalam tong sampah biasa. Bau tu menyengat, bila campur jumlah 5 6 orang budak, memang busuk. Bila dah penuh pulak, rajin-rajinkanlah diri buang. Kesian mertua nak kena buangkan pulak taik anak kita.

13. Peka dengan barang dapur mertua.

Jangan balik tangan kosong. Bawa sekali barang dapur atau beli kat sana. Tolong bantu dan topupkan barang dapur tu. Bukan murah-murah bahan mentah sekarang. Bayangkan memasak untuk 5 keluarga, ayam je dah berapa ekor habis sekali masak tu. Kalau duduknya pun 3, 4 hari dah berapa banyak habis tu?

Konsepnya mudah je. Permudahkan urusan mereka, jangan menyusahkan. Tak semua orang mampu untuk tanggung makan minum 5 keluarga sekaligus. Mertua di kampung bukannya kerja gaji ribu-ribu. Ada yang menoreh lepas sahur lagi. Kita sedap-sedapnya perabihkan duit diorang.

Buka mata, tanya mertua atau tanya isteri apa yang tak cukup. Lepas tu pergi beli. Tak perlu tunggu sampai mertua sendiri terpaksa pergi sendiri.

14. Jangan bangun lambat.

Kat kampung tu ramai orang. Melainkan ada bilik khas sendiri, kalau tidur kat ruang tamu tu, bangun la awal. Jangan dah pukul 10, dah terang- benderang, budak-budak dah berlari sana sini, orang pun dah mula menyapu rumah semua, masih lagi terbongkang kat tengah rumah tu. Karang dengan yang tidur tu sekali orang sapu, baru ada akal.

15. Bonus. Khas untuk anak-anak mertua tu (ipar).

Jangan ambil kesempatan, bila ipar duai dah balik, jangan nak rasa macam tuan rumah sangat. Tak boleh la semua nak mengharapkan diorang je buat. Anda sebagai anak pun kena sama bantu dan list ini juga untuk anda baca dan amalkan.

16. Adab melayan baby.

Bila berkumpul tu selalunya akan ada ipar atau biras yang baru melahirkan. Jadi, ada la baby comel yang ramai geram nak pegang, dukung, cium. Kena tahu yang baby ni antibodi dia tak kuat mana. Pakcik yang baru lepas merokok tu tak payah la nak pegang cium baby. Yang mak saudara pulak, kalau baru lepas potong ayam ke, sapu rumah ke, tak perlu la nak gomol baby orang. Habis semua kekotoran, bakteria tu kena kat baby. Bahaya.

Lepas tu, kalau anak tu baru umur 6, 10 tahun, tak perlu la bagi diorang pegang baby. Keselamatan baby tu sangat penting. Kalau jatuh sapa yang susah? Nak marah budak tu ke mak budak?

17. Bil elektrik dan bil air.

Kipas on 24 jam. Aircond kalau ada pun on selalu. Tv jarang tutup. Lampu pun sentiasa banyak yang bukak. Belum masuk lampu lip lap lagi. Air pun banyak guna. Berbelas, berpuluh orang mandi setiap pagi.

Sebelum pulang tu, hulurlah sedikit buat bantu bayar bil elektrik dan air. Lega sikit hati mertua. Takde la mereka rasa terbeban dengan kehadiran kita sekeluarga.
__________

Sebagai menantu ni, walaupun anda dah berkahwin dengan suami atau isteri, tak semestinya anda tak perlu lagi ambil hati mertua. Mertua ni sama sahaja dengan mak ayah kita, layan mereka dengan sebaiknya. Mereka yang melahirkan pasangan kita. Itu jasa yang kita takkan mampu balas sepenuhnya. Tapi kita boleh berusaha untuk meringankan beban mereka.

Semoga dengan penulisan ini dapat membuka mata kita semua. Janganlah terlepas pandang lagi.

Tolong SHARE supaya satu Malaysia lebih peka tentang adab beraya di rumah mertua.

Apa pendapat anda semua? Setuju tak dengan pandangan saya ni? Ada lagi perkara yang perlu saya tambah? Sila nyatakan di komen.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.


“Percaya Dengan Rezeki Allah, Saya Memilih Untuk Kerja Dari Rumah.” Wanita Ini Korbankan Kerjaya Demi Keluarga. Salute!

Wanita dan kerjaya…. Bukan perkara baru malah boleh dikatakan wanita masa kini lebih banyak yang bekerja dari duduk di rumah sebagai suri rumah.

Berkorban tenaga dan masa demi membantu suami menambah pendapatan. Tak kurang yang mengejar cita-cita dalam masa yang sama masih berusaha mencuri masa untuk seimbangkan antara cita-cita dan keluarga

Beliau yang dulu bekerja sebagai jururawat akhirnya memilih untuk berhenti kerja dan menumpukan perhatian pada keluarga.

Rezeki Allah itu ade di langit dan di bumi.
Insyallah…
Saya percaya dengan Rezeki Allah.
Setelah bertahun saya mengharungi nya.. orang nampak saya gigih & cekal.
Namun di sebalik gigih&cekal saya ada airmata yang mengiringi perjalanan hidup saya.
Hari ini.. 24/12/2018.. saya tandatangani surat perletakan jawatan saya sebagai Jururawat.

Saya nak jadi suri sepenuhnya untuk suami saya.
Saya nak jadi mama 24jam kepada anak anak saya.
Saya nak jadi fulltime online entrepreneurs.
Insyallah..
Pasti ada yang tanya.. tak sayang ke resign government?
Sayang.. siapa cakap tak sayang..
Tapi saya kena jadi diri saya sendiri.
Saya nak hidup bebas tanpa perlu punch card.
Berlari2 kejar masa untuk Keluarga,kerjaya&bisnes.
Insyallah ada rezeki untuk anak anak saya nanti.
Doakan saya ye..!

Saya,
Saya yang memilih untuk kerja dari rumah…


Nak Stock-Up Barang Keperluan, Sebelum Keluar Rumah Hadam Dulu Tips Ni!

Terasa hendak keluar rumah dengan tujuan untuk membeli barang-barang keperluan ketika ini perlu ada perancangan.

Ini penting sebagai langkah untuk menghindarkan diri daripada terdedah pada virus covid-19.

Ini sebagainya yang dikongsikan oleh saudara Khairi Safwan.

Tips Keluar Rumah Untuk Stock-Up Barang Keperluan(in RMO / MCO situation)

Setelah abam membuat rundingan bersama Doktor Kesihatan Awam (Nadiatul Nadic) kat rumah ni, kami telah bersepakat yg salah sorg kena keluar harini untuk stock-up barang2 rumah especially food.. yerlah, takkan hari2 nak nasik goreng je ye dak?? So dalam keadaan sekarang ni, tak boleh lah nak main redah je.. strategi kne cun utk minimize risk terdedah pada virus Covid-19 ni

Alright, jom start:

1. Bismillah (or whatever prayer you believe in)
2. Jangan panik.. kalau panik, apa pon tak jadi
3. Decide sape yang nak keluar.. if possible, yang laki lah.. sbb nak angkut2 barang ni kena pakai strength lah sikit lagipun kalau bagi ppn takut kang 2-3 jam tak habih lg.. elakkan keluar berpasangan and paling utama jgn bawak kids or warga tua

Sambungan pada gambar2 kat bawah:

Prepare dgn barang2 ni:
1. Face mask – ada yg cakap tak payah sbb virus ni bkn airborne.. tp malas ah nak amek risk, alang2 dah ada pakai jelah
2. Gloves – pakai yg baru and disposable
3. Pakai pakaian bukan fevret.. sbb nanti kena terus basuh and kalau perlu, kena buang (tapi abam tak buang laa, baju beli Houston kot 😜)
4. Shopping bag – untuk elakkan dari pakai trolley.. mcm ni abam bawak 2.. 1 utk barang kering and 1 untuk basah
5. Kalau korang ada lebih dari 1 kereta, pilih kereta yang korang rasa takkan pakai kalau tiba2 terpaksa bawak family keluar

And….. Tu je.. pastu dah pakai baju bersih2 boleh lah korang nak gomol2 anak korang ke bini korang ke (eh?)

In summary, benda paling penting korang kena ingat is: cuba untuk minimize kan sebanyak mungkin direct contact dgn orang lain or surface apa2 je

Last sekali abam nak pesan, semua ni just tips semata2.. takdir semua ketentuan Tuhan.. bnykkan berdoa.. doakan abam and keluarga sekali k?

Take care gaisss and selamat ber-lockdown!!


Ibu-ibu Nak Gebu Kulit Wajah, Ni Cara Mudah Boleh Buat!

Kalau boleh kita semua inginkan kulit yang sihat dan nampak menawan. Tapi hakikatnya kulit wajah kita berbeza-beza dan punya masalah yang tersendiri.

Jika tidak dirawat tentu sahaja akan menjadi lebih teruk dan akhirnya boleh menyebabkan wajah terlihat kusam.

Sebut pasal kulit wajah yang putih, gebu dan licin berseri, siapa yang tidak mahu bukan?

Sebenarnya terdapat pelbagai cara untuk mengatasi maslah kulit wajah dan seterusnya merawat kulit agar menjadi lebih sihat dan berseri.

Sama ada menggunakan rawatan atau produk moden yang ada di pasaran, atau pun dengan cara yang lebih jimat dan selamat iaitu dengan menggunakan bahan-bahan yang mudah di dapati dari dapur kediaman kita seperti kunyit mahu pun timun.

Istimewanya juga, penggunaan bahan-bahan tersebut dalam bidang perubatan dan kecantikan sudah lama diamalkan. Keberkesanan petua yang diamalkan terbukti serasi dan menunjukkan kesan sebagai mana yang diharapkan.

Jadi untuk mendapatkan kulit wajah yang cantik, putih dan gebu, apa kata anda cuba petua yang diamalkan oleh Norshahida Lambri dalam menghasilkan masker wajah yang dikongsi bersama melalui group fb Mahn. Jom semak!

Masker wajah

Bahan yang diperlukan :

1 sudu serbuk kunyit
1 biji timun

Cara penyediaan

Kena rajin buat seminggu sekali ye, kulit semakin cerah dan gebu. Jangan malas kalau nak cantik.

Info Ekstra

Kunyit

Kaya dengan vitamin C dan dikatakan bagus untuk mengatasi masalah kulit berjerawat, berminyak, penuaan,pigmentasi serta mampu menghaluskan kulit.

Timun

Kaya dengan vitamin E dan berfungsi untuk menghilangkan bintik hitam, lingkaran gelap bawah mata (eyebeg) serta meremajakan kulit.


Ni Cara Paling Mudah & Badjet Murah. Ibu & Anak Boleh Buat Sama-Sama Untuk Kekal Cantik!

Pada asasnya penggunaaan bahan produk bertujuan untuk menjadikan kulit lebih sihat dan cantik. Pun begitu, setiap produk ada kesan yang berbeza-beza mengikut kesesuaian kulit masing-masing. Jika bimbang mendatangkan kesan yang negatif, ada baiknya usahakan dahulu menggunakan bahan-bahan alami dalam merawat kecantikan kulit wajah.

Perkongsian Naufal Antezem melalui akaun twitternya dalam penjagaan kulit wajah dengan menggunakan bahan-bahan semulajadi sepertinya ini elok juga dipraktikkan. Bukan sahaja berkesan malah lebih menjimatkan.

Menurutnya ada 5 cara yang boleh dicuba. Jom semak satu persatu.

1.GUNA TOMATO

2. AMBIL SERBUK KUNYIT

3. GUNA TIMUN

4. MANFAAT OAT

5. CUKA APPLE

6.CUCIAN BERAS


“Izinkan Aku Merasa Detik Ini.” Elly Mazlein Kongsi Berita Selamat Dirisik Bakal Suami

Selepas empat tahun bergelar ibu tunggal, akhirnya penyanyi, pengacara dan pelakon Elly Mazlein selamat dirisik oleh bakal suaminya dalam satu majlis yang berlangsung semalam.

Berita gembira itu dikongsikan Elly Mazlein menerusi akaun Instagramnya.

Izinkan aku merasa detik ini❤💍
.
Dlm memenuhi Impian majlis merisik kami sekeluarga, dlm masa yg sama ada juge pihak yg sedang mencari rezki & sedang mendaki utk mencipta nama serta melebarkan sayap dlm bidang masing2
.
Dengan adanya majlis,Sudah pasti ada kaitan dgn para peniaga.. dgn erti kata lain, setiap majlis pasti ada juge rezki org lain.

Demikian bingkisan Elly Mazlein menerusi laman instagramnya.

Pasangan ini mengenali antara satu sama lain selama lebih kurang setahun. Teman lelaki Elly yang hanya dikenali sebagai Azlan kemudiannya menghantar rombongan merisik yang berlangsung secara tertutup semalam dengan dihadiri oleh ahli keluarga terdekat sahaja

Dalam pada itu, ahli keluarga Ellytidak  ketinggalan berkongsi gambar dan video momen majlis yang diadakan di kediaman penyanyi berusia 38 tahun itu.

Tampil dengan busana berwarna keemasan, turut kelihatan anak perempuannya Putri Sara Sefhia Azmi yang setia menemani di sisi

Difahamkan, keluarga belah lelaki berasal dari Kelantan telah bertandang ke kediaman pihak perempuan di Cyberjaya. Majlis tersebut hanya dihadiri ahli keluarga.

Menjengah ke ruang komen, rata-rata rakan artis dan peminat mengucapkan tahniah kepada Elly serta mendoakan agar segalanya berjalan dengan lancar.


Nak Sihat Dan Bertenaga Selalu, Kaum Wanita Kena Amalkan Minuman Ini. Baru Suami Sayang.

Bagi wanita yang bergelar isteri dan ibu dan dalam masa yang sama turut bekerja, pasti memerlukan tenaga yang cukup luar biasa. Sementelah terpaksa melakukan dua kerja yang bukan mudah. Kena siapkan keperluan rumah tangga dan dalam masa yang sama memenuhi tuntutan tugasan di pejabat dengan sempurna. Justeru, soal kesihatan cukup penting dan harus dititikberatkan baik dalam kesihatan dalaman mahupun luaran. Barulah suami bertambah sayang.

Bagi ibu-ibu di luar sana, Rossa Dyla Mahmud menerusi laman facebooknya berkongsi petua yang cukup mudah dalam memastikan kesihatan terpelihara. Petua ini berupa minuman kesihatan yang wajib diamalkan oleh kaum wanita setiap kali selepas datang bulan.

Bahan yang digunakan juga cukup mudah dan ada di dapur anda. Selamat mencuba!

Halia ( anggaran 2inci )

Kunyit Hidup ( anggaran 2inci )

Serai ( dua batang )

Daun Pandan (2 helai )

Gula Batu atau Madu ( secukup rasa )

Air (3 cawan)

TAMBAH JIKA PERLU

Daun Sireh ( 2 helai ) jika anda mengalami masalah keputihan.

Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:

1.Basuh bahan dan reneh semua bahan-bahan diatas sehingga menjadi 1 cawan air sahaja.

2.Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:

1.Membersihkan rahim selepas datang bulan.

2.Mengeluarkan angin dalam badan.

3.Anti kanser

4.Memecahkan lemak-lemak.

5.Mengurangkan masalah bau badan

6.Mengatasi masalah kemaluan berbau.

TIP EKSTRA:

1. Awas,minum SEBULAN SEKALI SAHAJA selepas datang bulan.

(Penggunaan Buah Manjakani,Daun Sireh,Kunyit Hidup yang berlebihan akan menyebabkan cepat putus haid atau monopouse).

2.Boleh diminum oleh anak dara mahupun yang telah berkahwin.

3.Boleh diamalkan jika mengalami period yang tidak teratur

4.Bagi Ibu menyusu, ia mengikut kesesuaian bayi.

5.Tidak sesuai untuk IBU MENGANDUNG.


Simpan Duit Raya Anak Dalam ASB, Tak Perlu Pergi Bank, Guna Maybank2u Je Pun Boleh, Ikut Langkah Ni!

Raya pastinya menjadi satu momen paling gembira dan berharga buat anak-anak kita.

Mana taknya selain dapat mengenakan pakaian baru, duit raya antara yang dinantikan mereka menjelang raya. Satu tradisi namun rezeki buat anak-anak kita.

Jadi mak ayah haruslah bijak menyimpan untuk masa depan mereka. Pun begiti hendak ke bank dalam tempoh bulan raya ini pastinya penuh sesak dibuatnya.

Mak ayah tak perlulah ke bank untuk beratur panjang dan bersesak-sesak sebaliknya boleh cuba cara ni.

Malas nak ke bank atau pejabat pos setiap bulan? Anda boleh cara ni. Hanya gunakan Maybank2u saja tau. Tak perlulah nak ke bank lagi. Jimat masa!

Sila ikut langkah dalam gambar.

Selamat menabung. Buat jangan tak buat!

Sumber: Petua Ibu


“Ni Praktis Dulu, Nanti Abah Bawa.” Layan Anak-Anak & Isteri Berkelah, Warganet Puji  Gaya Jep Sepahtu Penuh Kasih Sayang!

Pandemik Covid-19 menyebabkan tiada lagi istilah bercuti baik di dalam mahupun di luar negara buat masa kini. Kini hanya mampu untuk throwback momen percutian sebelum pandemik ini berlaku bagi mengingatkan kembali saat-saat manis tersebut.

Tiada lagi istilah keluar makan bersama sekeluarga atau berjalan-jalan. Tetapi itu tdak bermakna kita tak boleh mencipta kenangan manis bersama keluarga.

Di rumah juga anda boleh berbuat demikian. Inilah yang dikongsikan pelawak dan juga penyampai radio Sinar.fm, Jep Sepahtu yang dilihat melayan anak-anak dan isterinya makan.

Keluarga bahagia ini berkelah bersama di hadapan laman rumah mereka. Perkongsian tersebut dimuat naik Sari Yanti menerusi laman instagramnya.

Berpicnic kami tadi 🥰. Alhamdulillah. This is love of my life ❤

Selain gambar-gambar momen keluarga ini berkelah, Sari turut memuat naik video pendek yang merakam gelagat suaminya melayan anak-anak mereka makan sambil bergurau.

Rata-rata warganet terhibur dengan Jep Sepahtu, tak kurang yang memuji pelawak ini  seorang suami dan ayah yang penuh dengan kasih sayang.

Suka Dengar Jep sebut Anak-anak abah


Parasit Kucing Bahayakan Ibu Hamil, “Tak Salah Bela Kucing Tapi Kena Hati-Hati”-Dr Zubaidi

Ramai orang sering memperkatakan mengenai larangan pada ibu hamil bermain dengan kucing. Sebenarnya untuk bermain dengan kucing ketika hamil tidaklah menjadi satu kesalahan.

Malah menurut Dr Zubaidi Hj Ahmad, Ahli Jawatankuasa Pusat, Pertubuhan Doktor Islam Malaysia (PERDIM) hendak memelihara kucing atau mendekati kucing tidaklah menjadi larangan pada ibu hamil akan tetapi kenalah berhati-hati.

Membela kucing boleh memberikan kesan negatif kepada kehamilan kerana keadaan ini berkait rapat dengan sejenis parasit iaitu protozoa yang dikenali sebagai toxoplasma gondii.

Haiwan jinak seperti kucing sememangnya kerap dijadikan haiwan peliharaan di rumah. Tetapi sekiranya anda sedang hamil, mungkin anda perlu mengehadkan masa bersama dengan haiwan peliharaan khususnya dari segi pengendalian najis kucing.

Membela kucing boleh memberikan kesan negatif kepada kehamilan. Keadaan ini berkait rapat dengan sejenis parasit iaitu protozoa yang dikenali sebagai toxoplasma gondii yang membiak di dalam usus kucing dan didapati di dalam najisnya dan juga dalam tanah.

Parasit ini menyebabkan sejenis jangkitan yang sering ditemui iaitu toksoplasmosis yang tidak membahayakan orang dewasa tetapi boleh menyebabkan masalah kesihatan serius kepada bayi dalam kandungan.

Ini boleh mendatangkan ancaman jangkitan toksoplasma yang boleh memberi kesan kepada anak dalam kandungan. Ramai wanita dijangkiti oleh parasit toksoplasma tetapi tidak menyedari hakikat ini kerana parasit ini tidak memberikan tanda yang ketara.

Isu yang paling dikhuatiri ialah apabila jangkitan parasit itu dialami buat kali pertama ketika mengandung. Ramai ibu yang sedang hamil tidak mengetahui bahaya parasit berkenaan kerana ia tidak mendatangkan petanda luar biasa seperti sesak nafas atau demam tinggi.

Sebaliknya, ibu yang dijangkiti akan mendapat demam serta selesema biasa, kelenjar limfa membengkak, sakit otot, kekejangan dan sakit sendi. Gejala sebegini selalu dianggap ‘keadaan biasa’ oleh ibu hamil dan doktor yang merawatnya.

Proses penyebaran boleh berlaku berpunca daripada najis haiwan peliharaan yang menyebabkan toksoplasmosis atau dalam dunia perubatan digelar jangkitan yang disebabkan oleh parasit toksoplasma yang menyerang jaringan saraf manusia.

Seorang wanita yang dijangkiti sama ada sebelum atau semasa hamil, boleh menjangkiti bayi yang dikandung.

Toksoplasmosis kongenital adalah satu masalah perubatan yang mana bayi dalam kandungan dijangkiti melalui uri (plasenta). Jika seorang wanita menerima pendedahan pertama kepada toksoplasmosis ketika mengandung, bayi akan berisiko tinggi. Risiko bayi termasuk mati dalam kandungan, buta mata dan kecacatan otak termasuk ‘retardasi mental’.

Jangkitan paling biasa diperolehi menerusi sentuhan dengan kucing serta najis mereka. Toksoplasma juga boleh dijangkiti apabila wanita mengendalikan daging mentah atau separuh masak.

Peringatan Untuk Ibu Hamil

Peringatan kepada wanita khususnya yang sedang hamil dan berusaha untuk hamil, anda perlu mengehadkan masa bersama haiwan atau pengurusan najis haiwan itu.

Pengurusan najis haiwan ini boleh dilakukan oleh suami atau orang lain. Dengan cara ini moga anda dapat mengelak risiko jangkitan kali pertama ketika hamil. Lebih utama ia dapat mengurangkan risiko bayi menghidapi toksoplasmosis kongenital.

Jika doktor mengesyaki yang ibu mempunyai jangkitan toksoplasmosis aktif, ujian darah boleh dilakukan untuk mengesan kehadiran antibodi yang mengesahkan jangkitan ini. Jika ibu disahkan mendapat jangkitan, ujian lanjutan seperti amniosintesis dan ujian imbasan ultrabunyi akan dilakukan ke atas bayi dalam kandungan.

Ibu akan diberi ubat khusus jika bayi disyaki telah dijangkiti, agar gejala yang akan dialami oleh bayi apabila lahir dapat dikurangkan.

Rawatan

Rawatan ini diteruskan ke atas bayi selepas dilahirkan. Sebaliknya, jika bayi dalam kandungan belum dijangkiti, ibu akan diberi ubat antibiotik khusus supaya risiko jangkitan kepada bayi dapat dikurangkan sehingga 50 peratus.

Bayi-bayi yang baru dilahirkan oleh ibu-ibu yang mendapat jangkitan toksoplasmosis haruslah diuji agar tidak mempunyai sebarang gejala semasa dilahirkan dan terus diberi rawatan.

Langkah-langkah pencegahan seperti berikut dapat mengurangkan insiden ia berlaku. Antaranya dengan membasuh tangan sebelum mengendalikan makanan, mengelakkan pemakanan daging mentah atau tidak sempurna dimasak, membasuh dengan teliti buah-buahan dan sayur-sayuran yang tidak perlu dimasak sebelum dimakan, menggunakan sarung tangan semasa berkebun atau semasa mengendalikan tanah dan akhir sekali elakkan daripada menyentuh najis kucing.

Elakkanlah membela kucing semasa hamil sekiranya langkah ini sukar dilakukan.

Kredit: Dr Zubaidi Hj Ahmad


Ada Sebabnya Kenapa Isteri  Perlu Larang Suami Bersauna!

Mandi sauna sememangnya banyak kelebihannya pada tubuh. Sauna dikatakan dapat membersihkan kulit malah meningkatkan perjalanan darah dan oksidasi sel-sel, tisu dan organ.

Menurut kajian, sauna juga mampu mengurangkan tekanan dengan mengurangkan paras hormon adrenalin dan noradrenalina serta meningkatkan paras endorphin beta.

Malah ada juga yang mengatakan aktiviti mandi sauna ini mempercepatkan proses pemulihan tenaga dan stamina tubuh badan. Memang hebat.

Pun begitu aktiviti yang satu ini sebenarnya kurang sesuai buat lelaki. Jadi kalau ada suami-suami yang mengajak untuk ke sauna, isteri bolehlah berikan fakta di bawah ini.

Lemahkan Fungsi Sperma

Mandi wap sebenarnya boleh melemahkan fungsi sel sperma yang terkandung dalam testis (buah zakar). Rawatan sauna memerlukan kepanasan wap antara 60 darjah Celsius hingga 100 darjah Celsius dan menyebabkan tubuh seseorang terdedah pada suhu yang terlalu tinggi.

Suhu badan normal bagi setiap individu adalah sekitar 37 darjah Celcius manakala suhu testis pula adalah sekitar 35 dan 36 darjah Celcius”. Sebenarnya suhu panas sauna bukan sahaja mengganggu malah mencacatkan proses penghasilan sel sperma bagi kaum lelaki.

Bukan sahaja sauna, malah suami juga dilarang terlalu kerap mandi air panas atau suam kerana ia turut menjejaskan kesuburan malah mengganggu proses penghasilan sperma. Senang cerita sperma yang dihasilkan tidak berkualiti.

Jadi bagi suami yang baru berkahwin atau bercadang untuk punya anak dalam masa terdekat, elakkan mandi air panas dan melakukan aktiviti sauna ini sama sekali. Ini penting.

Jaga kualiti sperma suami anda. Isteri tolong alert ya!


Bukan Main Lagi Anak Dara Jep Sepahtu Ni. Main Slime, Speaking Berhabuk Tarik Perhatian Netizen!

Anak-anak diakui memang suka bermain slime apatah lagi banyak video menarik dan menyeronokkan tentang bermain slime di media sosial turut sedikit sebanyak mempengaruhi anak-anak yang lain untuk bermain dengan kreatif.

Baru-baru ini Dariya Inara yang juga merupakan anak sulung pasangan Jep Sepahtu dan Sari Yanti turut bermian slime. Video tersebut telah dikongsikan oleh ibunya dengan memaparkan Dariya bermain slime secara kreatif. Pada permulaan video, Dariya menunjukkan sikat rambut yang telah pecah.

Dariya juga ada menunjukkan di dalam sikat tersebut mempunyai glitter dan dia ingin mengeluarkan kesemuanya untuk dicampurkan ke dalam slime dan sekali gus menjadikan permainan tersebut lebih menarik.

Namun apa yang lebih mengujakan netizen apabila melihat video tersebut adalah kepetahan anak kecil itu berbahasa Inggeris.

Celotehnya menarik perhatian dengan wajahnya yang comel bersahaja bahkan sekali pandang wajahnya begitu iras dengan ibunya tetapi gaya bercakap tak tumpah seperti abahnya. Cukup mencuit hati!

ARTIKEL BERKAITAN :

Antara komen netizen :-

Hahahaha the way she talk likes her daddy …..😂😂soooo cute!

Copy paste btl muke mak..haha

matanya secantik ibunya

Speaking bijak dariya


7 Petanda Rahim Tidak Sihat, Awas Jika Anda Alaminya!

Mengapa wanita sering dikatakan superwomen? Mana tidaknya, istilah waktu untuk diri sendiri sememangnya tidak ada bagi insan bergelar wanita.

Seharian melunaskan tanggungjawab di tempat kerja dan malamnya pula menyambung tugasan menguruskan keluarga dan anak-anak yang tidak pernah berhenti.

Namun dalam kesibukan itu, wanita harus bijak mencuri waktu untuk diri sendiri. Soal kesihatan? Itu seharusnya difikirkan oleh semua wanita bagi memastikan diri sentiasa sihat untuk menguruskan anak-anak. Menjaga dalaman wanita adalah satu kepentingan yang mesti di jaga.

Bila tubuh terasa sangat berat dan susah untuk bergerak, wanita harus tahu ia bukanlah masalah kegemukan.

Mungkin ada kena mengena pada masalah rahim yang tidak sihat. Kenal pasti tujuh petanda ini dan lakukanlah sesuatu. Bukan untuk sesiapa, tetapi untuk diri anda sendiri wahai wanita.

Sakit Pinggang
Setiap kali duduk dan bangun semula, badan terasa berat untuk di angkat dan pinggang akan terasa sakit. Sakit di sekeliling pinggang membawa ke pinggul, juga urat belikat di belakang tubuh.

Sakit Tumit
Ada sesetengah daripada kita langsung tidak boleh memijak dengan sempurna. Terasa sakit dan menyucuk-nyucuk. Inilah petanda rahim anda tidak sihat. Malah tumit juga terasa sakit dan berdenyut serta menyucuk-nyucuk. Apabila berdiri terlalu lama atau berjalan pada tempoh yang lama, kesakitannya lebih ketara.

Kentut Vagina
Kentut vagina atau angin yang keluar melalui ‘pintu depan’ ini adalah petanda rahim bermasalah. Ia juga menunjukkan urat-urat di sekelilingnya kembang, tidak sihat dan longgar.

Sakit Ari-ari
Sakit di bahagian bawah perut hingga ke pangkal faraj seterusnya peha dan lutut. Rasa lenguh dan sengal-sengal. Ia mungkin petanda peranakan anda telah jatuh.

Kerap Kencing atau Tak Lawas
Setiap kali kencing terasa tidak puas dan ingin kencing lagi dan lagi. Selain itu ketika bersin, batuk atau ketawa juga mudah terkencing.
Ada juga sesetengah kes yang terasa ngilu di bahagian ari-ari ketika bersin, batuk atau ketawa.

Sakit Ketika Bersetubuh
Setiap kali melakukan hubungan kelamin bersama suami, terasa sakit dan senak di bahagian ari-ari. Ini juga merupakan petanda rahim tidak sihat malah juga petanda peranakkan telah jatuh. Perlu berhati-hati dan berurutlah segera.

Angin Pada Perut
Bukan hanya pada bahagian perut, adakalanya terasa di bahagian bawah perut terutama di kawasan rahim selalu terasa seperti adanya ketulan angin. Apabila ini terjadi, ada sesetengah wanita yang tidak dapat berdiri dengan tegak, apa lagi membuat kerja-kerja rumah.

Cara Atasi Masalah Ini Di Rumah
Jangan sesekali memandang mudah masalah ini. Jika dibiarkan ia akan memberikan kesan kepada kehidupan kita sebagai seorang wanita, juga ibu kepada anak-anak. Apa yang anda boleh lakukan adalah dengan mencegah mahupun berusaha memulihkan masalah ini. Apa yang anda boleh lakukan.

1.Urut Sendiri
Jika tujuh petanda ini dialami anda, ada baiknya anda mencuba sendiri untuk menaikkan semula rahim yang lemah dan jatuh. Caranya adalah berbaring, sapukan minyak di sekitar bawah perut dan tarik atau urut naik ke atas. Mulakan daripada sisi kiri dan kanan dan tolak ia naik ke atas. Lakukan perlahan.

2. Minum Air Rebusan
Dalam masa yang sama, anda juga perlu mengamalkan jus kunyit atau halia bagi membersihkan rahim, memantapkannya semula disamping membuang masalah angin. Ini yang boleh dilakukan dengan segera di rumah.

3. Bertungku
Panaskan seketika tungku dan bertungkulah jika punya masa. Lakukan tolakan dari kiri ke atas. Lakukan proses ini hingga seluruh kawasan rahim.

4. Berurut
Kemudian barulah anda mencari altenatif untuk melakukan urutan tradisional bagi memulihkan semula rahim dan mengangkatnya pada kedudukan asal.

Carilah mereka yang benar-benar pakar serta mengamalkan urutan tradisional.